open-index/open-wikipedia-markdown huggingface dataset:
黑社會以和為貴

《**黑社會 II：以和為貴**》係喺2006年出嘅香港電影，係導演杜琪峰嘅《黑社會》嘅續集。呢套戲亦係2006年入圍康城影展的官方項目。

## 電影資料
### 制作
*出品機構：中國星電影有限公司、銀河映像（香港）有限公司、一百年電影有限公司
*發行商：中國星電影有限公司（香港）、Tartan Films（美國）
*出品人：羅守耀、向華強
*監製：羅守耀、杜琪峰
*導演：杜琪峰、羅永昌（執行導演）
*編劇：游乃海、葉天成
*主演：任達華、古天樂、張家輝、林雪、張兆輝、林家棟、王天林、譚炳文、鄭浩南、潘月彤、安志傑……等。

### 背景及簡介
故事嘅背景同第一集一樣，講述現代香港黑社會一啲內部爭鬥嘅事情；今集帶出嘅黑暗面更強更令人心寒，就好似其中一段係漁船上執行家法嘅場面，由執行到完成，整個過程冇剪接冇停過一個鏡頭，重有另外一啲拍得好迫真嘅血腥鏡頭，除咗增加套戲嘅真實感之外，亦加添咗唔少嘅震憾力。

### 劇情大綱
香港幫會「和聯勝」每兩年就要再選一個新嘅辦事人（最高統帥），兩年前由佐敦區大佬阿樂當選成為幫會嘅龍頭大哥；兩年後，幫會又要籌備選舉新龍頭，而每個有實力嘅人亦都開始有所動作。

到咗阿樂生日，曾經幫佢搵返幫會權力象徵－－龍頭棍嘅五個契仔幫佢做生日一齊食晚飯，阿樂趁呢個機會乘機試探一吓有邊個想出嚟選做下一任龍頭。席間東莞仔高調咁提出要出嚟參選，但係只得大頭支持佢，飛機冇表態，但就反對東莞仔出嚟選，因為覺得佢冇為幫會做過乜嘢；Jimmy 仔就講明唔想做龍頭大哥，因為佢呢兩年做生意搵咗唔少錢，又同好多大老細合作喺內地搞緊房地產投資，雖然財力實力都好雄厚，就連輩份最高嘅叔父鄧伯都開聲支持，但係佢只想安安穩穩咁繼續搵錢，唔想再踩隻腳入江湖；師爺蘇亦都唔想選，剩係想學 Jimmy 仔咁喺大陸做吓生意搵錢。聽過幾個契仔嘅態度之後，阿樂心裏面開始盤算點去為佢自己連任而舖路，甚至希望可以一路做落去。

Jimmy 仔陪住幫佢搵錢嘅地產老細郭生去高級酒廊消遣，酒廊老闆兼另一幫會「新記」嘅龍頭大哥許生介紹咗一個人畀 Jimmy 仔識，呢個人係省公安廳嘅石副廳長，佢知道「和聯勝」又要選新龍頭，不過佢唔滿意阿樂在任時候嘅香港治安，所以希望 Jimmy 仔出嚟參選，重話畀 Jimmy 仔知師爺蘇喺大陸嘅地下六合彩生意會遭到封殺。Jimmy 仔雖然對參選仍然冇興趣，但就好關心師爺蘇單嘢，點知搵極都搵唔到師爺蘇。

過咗兩日，Jimmy 仔帶住兩千萬港幣上深圳，因為佢同地產商郭生喺深圳嘅地產生意要向各單位疏通，唔想個發展計劃有咩阻礙。Jimmy 仔連同新請返嚟嘅助手阿力去到約定餐廳交錢畀經貿部嘅何科長，冇幾耐發現餐廳入面忽然間多咗好多好似公安嘅人，開頭以為係嚟捉佢哋，正想諗計走嘅時候就見到師爺蘇出現；Jimmy 仔想通知師爺蘇快啲走，點知成班公安開始採取行動，重將佢哋幾個捉晒返公安廳。

喺公安廳羈留期間，石副廳長單獨召見咗 Jimmy 仔，重畀返晒啲身份証同回鄉証佢應承放佢哋走，唯一條件係以後唔畀 Jimmy 仔喺大陸做生意；Jimmy 仔當然唔服點解第二個幫會嘅龍頭可以喺大陸做生意，而佢就唔得，石副廳長就解釋因為人哋係幫會龍頭而佢唔係；說話之中嘅暗示令到 Jimmy 仔進退兩難，為咗想撈返正當生意，Jimmy 仔終於決定參加今屆嘅選舉，做兩年龍頭為佢未來嘅生意舖路。

返到香港，Jimmy 仔即刻着手預備，而佢嘅大佬**龍根**亦都幫佢搵到幾個叔父嚟支持佢，加強佢參選嘅實力。為咗喺選舉上更有利，師爺蘇重幫 Jimmy 仔搵咗另一個幫會「號碼幫」嘅金牌打手**阿武**嚟做後援；對於認錢唔認人嘅阿武嚟講，幫第二個幫會做嘢冇問題，最緊要有錢收。

當一班叔父開會時，鄧伯第一個表態支持 Jimmy 仔，但係寸爆就反對，因為佢懷疑 Jimmy 仔身邊嗰個新助手阿力係警方嘅臥底，怕到時有啲咩事就會為幫會帶嚟好大嘅麻煩；Jimmy 仔雖然好欣賞阿力，但係為咗要令班叔父放心支持佢，唯有忍痛咁帶咗阿力出海執行家法。

Jimmy 仔出爾反爾表明要出嚟參選，最唔滿意就係阿樂同埋東莞仔，於是兩個人決定綁架地產商郭生嚟要脅 Jimmy 仔退出。佢哋將郭生收埋，然後阿樂就搵 Jimmy 仔講數要佢唔好參選，點知 Jimmy 仔拒絕，重表明如果郭生有咩依郁將會有好多人陪葬。呢吓嘢搞到阿樂非常難愖，唯有進行另外一啲開路計劃；首先佢叫助手將支龍頭棍帶上廣州收埋，吩咐如果到時選唔到佢就唔好交支棍出嚟，再去搵鄧伯提議畀佢連任，但係鄧伯為咗公平而拒絕，於是阿樂就出手整死埋鄧伯。跟住再派飛機去漏夜伏擊 Jimmy 仔。飛機引咗 Jimmy 仔上車諗住落手殺佢，不過最後都俾 Jimmy 仔說服，放低 Jimmy 仔就開車走咗。

Jimmy 仔知道阿樂已經殺到埋身，於是決定反擊；佢用金錢同武力令到阿樂身邊嘅幾個貼身跟班變節幫佢做事嘢，重知道咗郭生嘅收藏地點。第二日 Jimmy 仔師爺蘇同阿武一齊出動去救郭生，雖然行動成功，但係阿武就俾東莞仔殺死咗。

同一時間，阿樂因為知道自己個仔 Danny 喺學校群咗班「號碼幫」嘅古惑仔，亦都查出咗班人會喺茶餐廳度收入會費正式踢佢個仔入會，於是阿樂親自出馬喺茶餐廳嘅樓上睇住；正當 Danny 想拎出利是封畀幾個古惑仔嘅時候，阿樂由樓上行落嚟，Danny 一見到老豆即刻嚇到奪門而出，阿樂即刻喺後面追住，而幾個打手就揸住車喺後面一路跟；Danny 喺啲街度穿穿插插係咁跑係咁跑，阿樂追到冇氣，於是上咗車叫司機繼續跟住佢個仔，但係車上面幾個變咗節嘅打手唔單止冇再跟住 Danny，重一人一鎚咁喺車度將阿樂扑死。

阿樂死咗，東莞仔因為俾警察目擊佢殺咗阿武而潛逃咗去第二度，飛機因為冇乜人識所以冇人支持，喺冇競爭對手嘅情況之下，班叔父一致通過選 Jimmy 仔成為新一任嘅「和聯勝」龍頭大哥。

Jimmy 仔諗住做兩年龍頭有個交待，等搞好咗大陸嘅生意就退出江湖，點知石副廳長親手交返支龍頭棍畀佢，重提出想佢永遠保存支棍，永遠做「和聯勝」嘅龍頭，希望喺 Jimmy 仔嘅管理之下，香港嘅治安一路保持安定。呢個時候 Jimmy 仔先至領教到深圳公安嘅利害，就連龍頭棍嘅去向都知得清清楚楚，喺冇得選擇嘅形勢之下，只有慨嘆無奈。

以後嘅「和聯勝」龍頭會係繼續選舉產生，定係好似石副廳長所交帶咁實行世襲，由 Jimmy 仔開始一代傳一代……？姑勿論結果會點，等同帥印、象徵大權嘅龍頭棍，最終做咗鄧伯嘅陪葬品之一，長埋地下。

### 主要出場人物同埋演出者
*林懷樂（阿樂）：任達華
*李家源（Jimmy仔）：古天樂
*飛機：張家輝
*大頭：林雪
*師爺蘇：張兆輝
*東莞仔：林家棟
*阿武：鄭浩南
*鄧威（鄧伯）：王天林
*徐添（寸爆）：譚炳文
*省公安廳石副廳長：尤勇
*鄭志力（阿力）：安志傑
82

**82**係81同83之間嘅自然數。

## 數學性質
82係：

* 合成數：82=2\times 41。
* 虧數。
* 第27個半質數。
* 無平方整數。
* 奢侈數。
* Pell-Lucas數。
* 快樂數。
* 喺3、9、40進制入面都係迴文數：82=10001_3=101_9=22_{40}。

## 化學
* 鉛嘅原子序數
黃土高原

**黃土高原**（）係中國四大高原之一，響太行山以西，烏鞘嶺以東，秦嶺以北，長城以南，面積有40萬平方公里，海拔響1000至2000米之間，跨越陝西、山西、寧夏、甘肅、內蒙等省區，係中國水土流失嚴重嘅地區。

黃土高原到處都係疏鬆嘅泥土，厚到50到801米，最厚嘅地方超過200米。由於歷代戰亂，當地民眾盲目開荒、放牧，而家高原嘅植被破壞得好嚴重，搞到有嚴重嘅水土流失。

## 地質地貌
黃土高原由西北向東南傾斜，好多地方都係厚層黃土覆蓋，由於流水長期嘅侵蝕，使到高原地區到處都係溝壑嘅特殊景象。

黃土高原主要嘅山脈有太行山、呂梁山同埋六盤山等，呢啲山將黃土高原分成咗三個部分：山西高原、陝甘黄土高原同隴西高原。

## 氣候同水文
黃土高原地區嘅氣候比較乾旱，65%嘅降水都係響夏季，每次落雨強度都比較大，有時一次落雨就已經佔咗全年落雨量嘅30%以上，呢個都係導致呢度水土流失嚴重嘅原因嚟嘅。

黃土高原河川係以黃河作為骨幹，響黃土高原發源嘅河川有200幾條，比較大嘅河流有：渭河、汾河、洮河等，呢啲河流嘅水量都唔大，受汛期影響大，往往係急起急落。

## 土壤同植被
黄土高原上嘅土層富含磷、鉀、硼、錳等元素，但係水土流失嚴重，土層嘅肥力不足，偏鹼性，因此植物好難生長。再加上長期嘅戰亂同埋砍伐、土地嘅唔合理使用，高原上植被覆蓋率好低，東南邊嘅情況好一啲，西北面嘅地區多數都係草原同埋荒漠。

## 水土流失
黄土高原水土流失嚴重嘅面積有27萬平方公里以上，特別嚴重嘅地區有11萬平方公里。水土流失仲使到河床淤塞，水庫淤積，渠道不暢。
10月27號

## 大件事
* 1682年：費城建城。
* 1904年：紐約地下鐵頭一段通車。
* 1938年：宣佈佢新出嘅合成料：尼龍。
* 1961年：毛里塔尼亞同蒙古國加入聯合國。
* 1966年：中國成功發射導彈核武器。飛彈係東風二型導彈帶咗原子彈頭喺酒泉發射。
* 1966年：美國空軍嘅三倍音速XB70轟炸機停產同唔再試飛。
* 1971年：剛果民主共和國改名做扎伊爾共和國。
* 1975年：中國成功進行一次核試。
* 1991年：土庫曼宣佈由蘇聯獨立，12月26號被承認。
* 1993年：香港荃灣眾安街爆地下煤氣管，百幾居民疏散，冇人死。
* 1998年：施羅德做德國總理。
* 1998年：加拿大報紙《國家郵報》創刊。
* 2006年：中國工商銀行同時喺上海證券交易所同香港交易所上市，成為有史以來最大嘅首次公開招股（IPO）。
* 2011年：納伊夫當選沙地阿拉伯王儲。
* 2011年：米侯·奧希堅當選愛爾蘭共和國總統，11月11號履新。
* 2012年：英倫航空併入英國航空。
* 2013年：施巴斯坦維度爾連續第四年攞到一級方程式賽車冠軍。
* 2017年：加泰隆尼亞自治區由西班牙獨立，成立共和國。
* 2018年：，機上5人咸不剌死晒。
* 2019年：香港追究警暴集會，由頭到尾都冇申請「不反對通知書」。
* 2019年：比利時王菲利普正式任命44歲嘅預算部長爲新嘅看守首相，接替歐洲理事會候任主席。維爾梅斯成爲比利時歷來首位女首相。
* 2022年：伊隆馬斯克以440億美元私有化Twitter嘅交易完成。
* 2024年：第50屆日本眾議院議員總選舉。

## 響呢日出世嘅人
* 573年：阿布伯克爾，伊斯蘭教頭一位哈里發（634年死）
* 892年：李柷，大唐皇帝（908年死）
* 921年：柴榮，後周皇帝（959年死）
* 1335年：李成桂，大朝鮮國開國國王（1408年死）
* 1466年：伊拉斯謨，荷蘭哲學家同神學家（1536年死）
* 1782年：帕格尼尼，意大利音樂家（1840年死）
* 1811年：，美國發明家同生意人（1875年死）
* 1858年：西奧多羅斯福，美國總統（1919年死）
* 1865年：永井建子，日本作曲家（1940年死）
* 1886年：邱善佑，馬來西亞有錢人同政治人（1964年死）
* 1920年：納拉亞南，印度總統（2005年死）
* 1924年：李承仙，中國畫家[敦煌藝術研究者（2003年死）
* 1925年：克里斯托弗，美國律師，美國國務卿（2011年死）
* 1933年：陳家亮 (足球員)，中國足球員（2016年死）
* 1945年：盧拉，巴西總統
* 1951年：郭鋒 (演員)，香港演員，原名郭民富
* 1951年：狄波拉，香港演員
* 1952年：羅拔圖貝尼尼，意大利演員，奧斯卡金像獎最佳男主角
* 1952年：Bill Bottrell，美國音樂製作人同詞曲作家
* 1952年：法蘭西斯·福山，美國作家同政治經濟學者
* 1952年：古田篤良，日本足球員
* 1954年：謝偉銓，香港立法會議員
* 1957年：荷杜，英倫足球員同足球教練
* 1957年：高橋真一郎，日本足球員
* 1959年：大橋浩司，日本足球員同足球教練
* 1960年：柯利·布里也，哈薩克演唱家（2015年死）
* 1961年：向雲，星加坡演員，原名陳翠嫦
* 1968年：戴蘊慧，香港歌手
* 1970年：蘇慧倫，臺灣歌手
* 1971年：杉山弘一，日本足球員
* 1975年：孫小果，中國罪犯（2020年死）
* 1978年：李澤民，香港音樂人
* 1978年：林益如，台視主播
* 1978年：陳美，星加坡小提琴演奏家
* 1978年：張彤，中國演員
* 1981年：陳志健，香港無綫電視藝員
* 1981年：林子萱，香港藝人，原名盧樂彤
* 1981年：蘇來強，香港足球員
* 1982年：原田拓，日本足球員
* 1983年：黃峰，中國電視主持人同播音員
* 1983年：奧山卓廊，日本足球員
* 1983年：姚雋彥，香港新聞從業員
* 1985年：張舒雅，2008年度香港小姐競選冠軍
* 1985年：符曉薇，香港模特兒同演員
* 1987年：杉本真，日本足球員
* 1987年：易建聯，中國籃球員
* 1989年：蔣方舟，中國作家
* 1989年：小島弘已，日本足球員
* 1989年：劉燕妮，香港電影演員
* 1991年：高橋祥平，日本足球員
* 1991年：吉原正人，日本足球員
* 1992年：樂宜，香港藝人，曾用藝名洛兒，原名廖樂宜
* 1992年：吳家鋒，香港田徑運動員
* 1992年：成侑真，南韓歌手，組合成員
* 1992年：葉蒨文 (演員)，香港無綫電視藝員
* 1993年：查馬·布力文，英倫足球員
* 1993年：吳千語，香港藝人，原名吳欣容
* 1994年：蘇馬，法國足球員
* 1995年：簡思恩，香港演員、模特兒同泰拳教練
* 1995年：黃定謙，香港演員
* 1999年：謝嘉浩，香港藝人
* 1999年：黃浚銘，香港YouTuber，外號波仔、Trickie Bonnie
* 2002年：朱慧盈，香港學生組織發言人

## 響呢日死嘅人
* 105年：聖立德，羅馬天主教教宗
* 1449年：烏魯伯格，帖木兒帝國蘇丹同天文學家
* 1505年：伊凡三世，莫斯科公國大親王
* 1605年：阿克巴，莫臥兒帝國統治者
* 1921年：嚴復，中國思想家同翻譯家
* 1950年：任弼時，中國共產黨中央政治局委員，曾任共青團中央總書記
* 1968年：邁特納，瑞典物理學家
* 1990年：積葵丹美，法國電影導演、編劇、監製同演員
* 1991年：杜鵬程，中國作家
* 1999年：謝非，中國共產黨第十五屆中央政治局委員會、第九屆全國人民代表大會常務委員會副委員長
* 2010年：尼斯托·基希納，阿根廷總統
* 2010年：曾敏傑，香港義工
* 2011年：李福逑，香港政府官員
* 2014年：申海哲，韓國歌手
* 2015年：金賢智 (歌手)，韓國歌手
* 2016年：三笠宮崇仁親王，日本王室
* 2017年：芙拉達·祖芭，俄羅斯模特兒
* 2017年：殷國洪，中華人民共和國開國少將
* 2018年：，泰國生意人
* 2019年：歐巴夏達迪，伊拉克和黎凡特伊斯蘭國阿頭
* 2020年：錢國偉，香港節目監製
* 2023年：李克強，中國國務院總理
* 2024年：李麗麗，香港演員

## 節慶、風俗習慣
* 世界音像遺產日

## 出面網頁
10月28號

## 大件事
* 1492年：哥倫布響而家嘅古巴上岸。
* 1868年：愛迪生申請第一項專利，電子投票記錄機。
* 1886年：美國總統格羅弗克里夫蘭為自由神像揭幕，慶祝美國獨立100週年。
* 1918年：捷克斯洛伐克自奧匈帝國獨立。
* 1922年：墨索里尼率領意大利法西斯分子向羅馬進軍，喺梵蒂岡教廷幫手之下接管意大利政府。
* 1940年：第二次世界大戰—意大利入侵希臘。
* 1948年：瑞士化學家保羅米勒（Paul Müller）因為發現滴滴涕殺蟲嘅性能得諾貝爾化學獎。
* 1949年：廣州市人民政府成立，葉劍英任廣州市長。
* 1962年：古巴飛彈危機—蘇聯領袖赫魯曉夫宣佈撤走古巴導彈。
* 1977年：香港警廉衝突。
* 1990年：香港維多利亞公園一萬人集會保衛釣魚台。
* 2002年：意大利屹立火山爆發。
* 2007年：阿根廷現任總統嘅老婆克里斯蒂娜贏咗總統大選，係阿根廷首個民選女總統。
* 2016年：深圳地鐵7號綫西麗湖站至太安站同埋9號綫紅樹灣南站至文錦站通車。
* 2017年：第1次金門縣開放賭場公投，反賭方壓倒性贏出。
* 2017年：第50屆冰島國會選舉。
* 2018年：菲律賓總統杜特地指海關打擊毒品不力，宣佈由軍方接管海關，又解除兩個親信海關高層嘅職務。
* 2018年：中國重慶萬州區有架，車上15人13死2失蹤。
* 2018年：2018年黑森州議會選舉。
* 2018年：第23屆巴西總統選舉次輪投票，由波索拿諾同咸美頓莫蘭當選總統同副總統。
* 2019年：中國甘肅甘南發生，21傷。
* 2020年：深圳地鐵3號綫福保站啟用。

## 響呢日出世嘅人
* 1016年：亨利三世 (神聖羅馬帝國)，神聖羅馬帝國皇帝、德意志、意大利同埋勃艮第國王（1056年死）
* 1752年：李祘，大朝鮮國王（1800年死）
* 1837年：德川慶喜，日本江戶幕府末代將軍（1913年死）
* 1860年：嘉納治五郎，柔道創始人，首位擔任國際奧林匹克委員會委員嘅亞洲人（1938年死）
* 1885年：佩爾·阿爾賓·漢松，瑞典首相（1946年死）
* 1885年（儒略曆）：赫列布尼科夫，俄羅斯詩人（1922年死）
* 1894年：葉聖陶，中國現代作家、教育家、出版人（1988年死）
* 1899年：魏道明，中華民國官員（1978年死）
* 1908年：弗隆迪西，阿根廷總統（1995年死）
* 1909年：法蘭西斯·培根，愛爾蘭／英國畫師（1992年死）
* 1909年：桃山虔一，日本舊公族兼大韓帝國皇室成員（1990年死）
* 1914年：祖納斯沙克，美國病毒學家，發明小兒麻痹疫苗（1995年死）
* 1932年：方守賢，中國物理學家（2020年死）
* 1933年：加連渣，巴西足球員（1983年死）
* 1947年：馬海倫，香港演員
* 1953年：Desmond Child，美國詞曲作家同音樂製作人，原名John Charles Barrett
* 1953年：朴英奎，南韓演員
* 1955年：比爾蓋茨，美國生意人，創辦微軟
* 1956年：艾哈邁迪內賈德，德黑蘭市長、伊朗總統
* 1957年：富羅蘭斯·厄托，法國風帆運動員（2015年死）
* 1959年：黎陳芷娟，香港政府官員
* 1960年：周治平 (台灣)，臺灣歌手同音樂製作人
* 1964年：尹天照，香港演員
* 1964年：郭耀明，香港演員
* 1966年：陳法蓉，香港演員
* 1967年：茱莉亞羅拔絲，美國演員
* 1968年：埃爾南德斯，洪都拉斯總統
* 1971年：陳建寧，臺灣音樂人，組合F.I.R.成員
* 1971年：徐惠芬，中國歌手
* 1974年：黃川田賢司，日本足球員
* 1974年：華堅馮力士，美國演員，奧斯卡金像獎最佳男主角
* 1980年：阿倫史密夫，英倫足球員
* 1981年：巴路士，捷克足球員
* 1981年：張鈺，香港乒乓波運動員
* 1981年：古川隆志，日本足球員
* 1982年：福井裕佳梨，日本配音員
* 1982年：倉木麻衣，日本歌手
* 1982年：Mike Orange，香港音樂製作人，組合觸執毛成員，原名麥啟聰
* 1982年：朴玄彬，南韓歌手
* 1982年：猿田浩得，日本足球員
* 1982年：麥斯密，英國演員
* 1983年：潘子文，澳門歌手
* 1984年：韓志煥，南韓人權運動家
* 1984年：森田耕一郎，日本足球員
* 1984年：黃守東，香港生意人
* 1984年：袁嘉敏，香港演員
* 1985年：足助翔，日本足球員
* 1985年：崔宇革 (1993年出道)，南韓演員
* 1985年：申智秀，南韓歌手
* 1986年：豐崎愛生，日本配音員
* 1987年：杜海濤，中國節目主持人
* 1988年：何浩文，香港演員
* 1988年：川西翔太，日本足球員
* 1989年：卡米爾·裕化，法國泳手（2015年死）
* 1989年：張玲，香港網球員
* 1991年：上村岬，日本足球員
* 1993年：稻川英里，日本配音員
* 1993年：劉思琦，香港演員同模特兒
* 1994年：張宇皎，中國體操運動員
* 1997年：藤谷壯，日本足球員
* 1997年：李海銅，香港演員
* 1997年：顏夢雨，中國演員
* 1998年：古賀太陽，日本足球員
* 周運，中國主播

## 響呢日死嘅人
* 312年：馬克森提烏斯，羅馬帝國皇帝
* 1412年：瑪嘉烈一世，丹麥、瑞典同挪威王，開創卡爾馬聯盟
* 1704年：約翰洛克，英國哲學家，創經驗主義
* 1740年：安娜女皇，俄羅斯帝國沙皇
* 1854年：查理斯·愛德華·奧古斯都·馬克西米利安·斯圖亞特，詹士黨領袖查理斯·愛德華·路易·約翰·斯圖亞特嘅外孫
* 1897年：夏喬士羅便臣（羅士敏），香港總督
* 1929年：伯恩哈德·馮·比洛，德國首相
* 1973年：塔哈海珊，埃及作家
* 1980年：何非凡，香港粵劇演員
* 1992年：林慎 (立法委員)，中華民國立法委員
* 1998年：泰德休斯，英國桂冠詩人
* 2006年：，美國籃球員同籃球教練
* 2006年：霍英東，香港生意人，中國人民政治協商會議第八、九、十屆全國委員會副主席
* 2008年：孔德成，孔子七十七代嫡長孫，衍聖公，大成至聖先師奉祀官
* 2008年：，北韓政治人
* 2010年：梁從誡，中國環保人士，中國人民政治協商會議全國委員會（全國政協）常務委員，梁啟超嘅孫，梁思成同林徽因嘅仔
* 2016年：夏夢，香港演員，原名楊濛
* 2024年：楳圖一雄，日本漫畫家，《漂流教室》作者
* 2025年：許紹雄，香港演員

## 節慶、風俗習慣
*  國慶

## 出面網頁
10月29號

## 大件事
* 1923年：鄂圖曼帝國瓦解，土耳其共和國成立。
* 1956年：以色列入侵埃及西奈半島，並向蘇彝士運河區推進，第二次中東戰爭開始。
* 1969年：史上首次電腦同電腦駁埋係喺整ARPANET嗰時做到嘅，ARPANET係互聯網嘅前身。
* 1998年：事隔36年，77歲嘅美國太空人尊·赫歇爾·格倫坐發現號穿梭機再上太空。
* 2001年：香港油塘四山街一座拆緊嘅工業大廈冧咗，六死八傷。 
* 2002年：青藏鐵路清水河大橋主體工程完工。
* 2005年：2005年東亞運動會喺中國澳門開幕，賽期至11月6號。
* 2006年：次輪投票，由盧拉連任總統。
* 2007年：研究人員發現一隻405歲嘅蜆，係有記錄最長壽嘅動物。最後殺咗明，確定佢有507歲。
* 2016年：第49屆冰島國會選舉。
* 2018年：印尼獅子航空一內陸客機由耶加達飛去邦加檳港期間，機上189人咸不剌死晒。
* 2019年：菲律賓棉蘭老島繼16號嘅地震再發生一次黎克特制6.6級，最少9死100傷。
* 2019年：黎巴嫩反政府示威持續近兩星期，總理宣佈辭職。
* 2020年：南韓最高法院進行終審宣判，維持二審判決結果，判處前總統李明博17年有期徒刑。
* 2022年：南韓首爾龍山區梨泰院萬聖夜活動發生人踩人事故，超過150死。
* 2022年：索馬里首都摩加迪沙發生，最少121死350傷。索馬里青年黨承認責任。
* 2022年：一列由100節車廂組成、全長約1.9公里嘅火車由瑞士普雷達開去貝爾金，沿途經過48座橋樑同22條隧道，創下最長載客列車嘅世界紀錄，慶祝當地175年前開始建立多條鐵路。

## 響呢日出世嘅人
* 1504年：申仁善，大朝鮮國畫家、作家同詩人（1551年死）
* 1656年：哈雷，英國天文學家、地質物理學家、數學家、氣象學家同物理學家，發現哈雷彗星（1742年死）
* 1879年：巴本，德國總理（1969年死）
* 1889年：李大釗，中國共產黨創始人（1927年死）
* 1897年：戈培爾，納粹德國宣傳部長（1945年死）
* 1899年：亞兼譚米羅夫，美國演員（1972年死）
* 1904年：卡士米羅，巴西上將（2000年死）
* 1920年：班傑明·麥卡杜，美國畫則師（1981年死）
* 1920年：申鉉碻，南韓總理（2007年死）
* 1923年：卡爾謝拉斯，美國化學家、小說家同戲劇作家，研發咗口服避孕藥（2015年死）
* 1929年：廖本懷，香港建築師同官員
* 1935年：高畑勳，日本動畫導演同製片（2018年死）
* 1938年：約翰遜瑟利夫，利比利亞總統，首位民選非洲國女總統，諾貝爾和平獎得主
* 1939年：加茂周，日本足球員同足球教練
* 1943年：伊藤圭祐，日本泳手（2006年死）
* 1947年：李察杜里費斯，美國演員，奧斯卡金像獎最佳男主角
* 1950年：阿卜杜拉居爾，土耳其總統
* 1954年：關口久雄，日本足球員
* 1957年：丹卡托尼達，美國演員
* 1958年：陳昇 (臺灣)，臺灣音樂人，原名陳志昇
* 1959年：陳椒華，中華民國立法委員，時代力量黨主席
* 1959年：約翰馬古富利，坦桑尼亞總統（2021年死）
* 1959年：中本邦治，日本足球員
* 1965年：簡蕙芝，加拿大卑詩省長
* 1969年：陶晶瑩，臺灣節目主持人、歌手同作家
* 1970年：雲達沙，荷蘭足球員
* 1970年：菲臘高古，荷蘭足球員
* 1971年：馬化騰，中國企業家
* 1971年：雲露娜維達，美國演員
* 1972年：翠茜意莉羅絲，美國演員
* 1973年：陳玉珍 (金門)，臺灣政治人物
* 1973年：前園真聖，日本足球員
* 1973年：皮利斯，法國足球員
* 1975年：北島義生，日本足球員
* 1975年：林熙蕾，臺灣演員
* 1976年：町井美紀，日本配音員
* 1978年：比嘉久美子，日本配音員
* 1979年：Ana R.，香港模特兒
* 1979年：鄧家彪，香港立法會議員
* 1979年：黃偉傑 (電影導演)，香港電影導演同編劇
* 1980年：姜文杰，香港歌手
* 1980年：矢野隼人，日本足球員
* 1981年：邢丹，深圳慈善歌手、「愛心大使」叢飛嘅老婆。叢飛死咗之後繼續佢老公嘅慈善工作（2011年死）
* 1982年：林依晨，臺灣演員
* 1985年：葉宇澄，香港廣播主持人同歌手
* 1986年：，日本鹹片演員，原名柚木蒂娜
* 1987年：伊東俊，日本足球員
* 1987年：，日本歌手，組合Morning娘。成員
* 1988年：長谷川阿利亞，日本足球員
* 1989年：松下泰士，日本足球員
* 1989年：安俊豪，香港歌手同演員，原名李志豪
* 1989年：祖爾禾特，英倫足球員
* 1989年：山本康裕，日本足球員
* 1990年：陳樹暉，香港區議員
* 1990年：陳蕾，香港歌手
* 1990年：中原秀人，日本足球員
* 1990年：佐藤優平，日本足球員
* 1991年：刀根亮輔，日本足球員
* 1992年：陳穎妮，香港藝人
* 1993年：村上喜紀，日本配音員
* 1994年：陳苑澄，香港歌手，組合As One成員
* 1999年：荒井秀賀，日本足球員
* 2003年：梁日苗，加拿大藝人
* 王德基，香港藝人

## 響呢日死嘅人
* 452年：拓跋余，北魏皇帝
* 1618年：華特雷利，英國冒險家
* 1783年：尚·達林伯特，法國數學家同物理學家，提出達林伯特原則
* 1951年：羅拔艾勤，美國天文學家
* 1951年：古斯塔夫五世，瑞典王
* 1960年：安特生，瑞典地質學家、考古學家
* 1963年：亞多富文殊，美國演員
* 1971年：提舍利烏斯，瑞典化學家，諾貝爾化學獎得主
* 1999年：柏立基，香港總督
* 2002年：田長霖，臺灣物理學家
* 2006年：武藤禮子，日本配音員
* 2009年：貝時璋，中國生物學家
* 2011年：，英國電視節目主持人
* 2018年：李希凡，中國文藝評論家
* 2018年：王光英，中國資本家同政治人物
* 2019年：姜韓玉，時任大韓民國總統文在寅老母
* 2020年：伍沾德，香港生意人，創辦美心集團
* 2023年：HEATH，X JAPAN貝斯手

## 節慶、風俗習慣
* 國慶
* 世界卒中日
*  照護與扶助國際日

## 出面網頁
乸

**乸**（；**♀**），又叫**雌性**（），係講有性生物一方，佢哋會做卵細胞（產卵生蛋），卵細胞係大啲嘅生殖細胞。要繁殖，乸通常係唔可以少咗公。冇單一基因決定生物係公定乸，而喺進化嘅過程，兩性獨立咁出現過好幾次。

## 定義

喺生物學上，**乸**可以以配子嚟定義，係繁殖過程當中供應卵子（大粒啲嘅配子）嗰一方。

## 特徵

喺動物界，乸擇偶嗰陣通常都揀擇啲。

查理斯·達爾文發覺近乎一切嘅動物物種都有一種情況：乸硬係性慾冇公咁強。

喺 1948 年，有生物學家做咗一場實驗：佢哋發覺一隻果蠅公配偶愈多，生到嘅後代就愈多；相比之下，乸就冇噉嘅情況—就算一隻乸配偶好多，佢生到嘅後代數量都唔會點升—乸嘅配子（卵子）明顯大粒過公嘅（精子），噉就表示對身體嚟講，生產卵子（同生產精子比起嚟）消耗嘅資源更多，而且乸往往要花好多時間陀仔，陀仔期間隻乸冇得繁殖；公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素數量少嘅伴侶，亦會投注更多資源落去每個後代嗰度。

## 睇埋
*有性繁殖
*兩性異形
*求偶

## 參考
以下係呢篇文引用咗嘅學術文獻或者網頁：
文明搖籃

**文明搖籃**，西方史學概念，意思為文明嘅起源地，亦即**早期文明**。

喺東亞如中國一般叫開做**[[四大文明古國]]**，特指舊大陸嘅兩河流域、古埃及、古印度同古中國呢四個文明搖籃。近世研究認為新大陸嘅中間美洲同古安第斯都算係文明搖籃。唔同史學家亦有佢所添加，或者兩河流域再分拆，例如拆出古近東。

舊底文明搖籃，同大河文明之說相配。大河生出農業，要人管理灌溉，糧食多亦有餘裕生出商業，開城建市，變得有組織架構。故此底格里斯河、幼發拉底河、尼羅河、印度河、恆河、黃河、長江出現文明。然而好似中間美洲同古安第斯，就唔涉及大河。

梁啟超寫咗首二十世紀太平洋歌，以文明搖籃為概念，寫出「地球上古文明祖國有四，中國、印度、埃及、小亞細亞是也文明。」後來變成**四大文明古國**一字，但同佢古文明祖國意思有偏差。

## 兩河流域

兩河文明係人類歷史上最古老嘅文明之一。古希臘人把兩河流域叫做「美索不達米亞」，意思係「河同河之間嘅地方」。美索不達米亞又分兩個部分，南邊叫巴比倫尼亞，北邊叫亞述。就今日嚟講，兩河流域相當於今日嘅伊拉克一帶。

兩河文明時代最早嘅居民係蘇美爾人，佢哋響公元前4000年以前就來到呢度，兩河流域嘅最初文明就係佢哋建立嘅。後來嘅阿卡德人、巴比倫人、亞述人以及迦勒底人，繼承同發展咗蘇美爾人嘅成就，令兩河文明成為人類文明史上重要嘅一頁。其中巴比倫人嘅成就最大，因此，兩河文明又稱為「巴比倫文明」。

## 古埃及

公元前47年，凱撒大帝進攻埃及嗰陣，戰火波及亞歷山大城圖書館。幾十萬冊用古埃及文字寫嘅經卷一把火燒晒，其中包括當時最完整嘅埃及史。呢部史書係亞歷山大大帝死咗之後，喺埃及自立為王嘅希臘將軍托勒密一世要求埃及嘅祭司兼學者馬內托（Manetho）所寫嘅。呢部「埃及史」燒咗可以話係一個損失。不過嗰時重有第啲著作引用咗呢本書嘅一啲內容，令古埃及歷史嘅一啲片段傳到今時今日。而家，埃及學者重用緊馬內托嘅劃分，但帝王興衰更替，同確實嘅年代，重有好多度唔清楚。

## 古印度

早喺大概西元前2500年，即係而家嘅巴基斯坦，文明就已經開始產生，古城哈拉巴同穆罕耶達羅嘅遺跡留有好多呢個早期文明嘅烙印。居民有度量衡同文字，識挖渠同運河。堡壘下嘅城市，係喺嚴謹計劃下起成嘅，神廟、住宅、浴室、街道，幾何形嘅G局同衛生系統嘅設計排水溝、運河等。出土嘅遺物非常豐富，包括黃金首飾同寶石、經雕刻過嘅石頭、青銅同土塑小雕像等。黃銅同青銅多半用嚟製造器具同武器。陶器通常以輪狀捏製，用火燒成，並畫上幾何、花草同動物等圖案。

## 古中國

世界文明發達最早嘅國家之一，有將近4000年有文字可考証嘅歷史。發現喺雲南元謀嘅猿人化石「元謀人」，距離而家大概170萬年，係中國境內已知最早嘅原始人類。距離而家四五十萬年前住喺北京周口店一帶嘅「北京人」，識企直咁行；識整同用簡單嘅架生；重識用火，已經具備咗人嘅基本特徵。

經過漫長嘅原始社會，約莫喺西元前21世紀，出現咗中國史上第一個朝代──夏。繼夏而興起嘅商（大概西元前16世紀—前11世紀）、西周（大概西元前11世紀—前770年）進入封建制度。之後就係春秋同戰國（西元前770年—前221年），有人認為係由封建制度過渡去中央集權嘅階段。

## 攷

## 睇埋
* 愛琴文明（同四大文明古國同一時期嘅一個古希臘文明）
奴隸制

**奴隸制**係當人係貨物嘅制度。**奴隸主**擁有**奴隸**，奴隸係主人嘅財產。主人可以使奴隸做嘢，一切供給都係奴隸主畀，無人身自由。如一個人類社會，大部分物質生產都係奴隸做嘅，噉嘅社會，叫**奴隸社會**。

## 各地嘅演變
### 中國大陸

「蓄奴」喺大陸度係有好耐嘅歷史，由秦漢帝國嘅時代開始，驅使奴婢同農奴嘅大地主莊園，就一路同普遍嘅自耕農並存。各代管治者都有制訂埋啲蓄奴法律，如大唐嘅《奴法》、大清嘅《逃人律》等等，都列明咗會嚴懲逃奴同窩藏逃奴嘅人戶。

漢帝國時有皇帝詔令係可以赦免奴隸，而奴隸主亦可以放免自己嘅奴隸。俾人解放嘅奴隸，同普通平民一樣，仲可以入仕或接受封侯。奴隸仲可以自贖免，如果回歸平民身份後再被奴役，照漢律就係同略賣良人為奴一樣屬於犯罪。

## 術語
歷史學家之間對於喺描述奴隸制嘅受害者嗰陣，應該用「唔自由嘅勞工」或者「被奴役嘅人」呢啲詞語，而唔係「奴隸」呢個詞語，存在爭議。提出更改術語嗰班人認為，「奴隸」呢個詞語喺語言上延續咗奴隸制嘅罪行，將受害者貶低為非人類嘅名詞，而唔係「將佢哋當人睇，唔係佢哋曾經係嘅財產」（亦都睇吓「以人為先嘅語言」）。其他歷史學家就鍾意用「奴隸」，因為呢個詞語比較熟悉同埋短，又或者因為佢準確噉反映咗奴隸制嘅唔人道，而「人」呢個詞語暗示咗奴隸制唔允許嘅某程度嘅自主權。

### 動產奴隸制

作為一種社會制度，動產奴隸制將奴隸歸類為奴隸主擁有嘅「動產」（個人財產）；就好似牲畜噉，佢哋可以隨意買賣。 動產奴隸制喺歷史上係奴隸制嘅正常形式，並且喺羅馬帝國同古典希臘等地實行，喺嗰度佢被認為係社會嘅基石。 其他廣泛實行動產奴隸制嘅地方包括中世紀埃及、 撒哈拉以南非洲、 巴西、內戰前嘅美國，同埋加勒比地區嘅部分地區，例如古巴同海地。 易洛魁人奴役其他人嘅方式「睇落好似動產奴隸制」。

由18世紀開始，一系列嘅廢奴主義運動將奴隸制視為侵犯奴隸作為人嘅權利（「人人生而平等」），並尋求廢除佢。廢奴主義遇到咗極端嘅阻力，但最終都係成功咗。美利堅合眾國嘅幾個州喺美國獨立戰爭期間開始廢除奴隸制。法國大革命試圖喺1794年廢除奴隸制，但永久廢除直到1848年先至實現。喺大英帝國嘅大部分地區，奴隸制喺1833年被廢除，喺成個美國，奴隸制喺1865年被廢除，喺古巴喺1886年被廢除。美洲最後一個廢除奴隸制嘅國家係巴西，喺1888年。

動產奴隸制喺中東生存得最耐。喺跨大西洋奴隸貿易受到壓制之後，古老嘅跨撒哈拉奴隸貿易、印度洋奴隸貿易同紅海奴隸貿易繼續將奴隸從非洲大陸販運到中東。喺20世紀，動產奴隸制嘅問題受到咗由國際聯盟同埋聯合國創立嘅國際機構嘅關注同調查，例如1924-1926年嘅臨時奴隸制委員會、1932年嘅奴隸制專家委員會，同埋1934-1939年嘅奴隸制專家顧問委員會。 到咗1950-1951年聯合國奴隸制特設委員會嗰陣，合法嘅動產奴隸制仍然只存在於阿拉伯半島：阿曼、卡塔爾、沙特阿拉伯、特魯西亞各國同也門。 合法嘅動產奴隸制最終喺1960年代喺阿拉伯半島被廢除：沙特阿拉伯同也門喺1962年，迪拜喺1963年，而阿曼喺1970年最後一個廢除。

最後一個廢除奴隸制嘅國家，毛里塔尼亞，喺1981年噉樣做咗。1981年嘅奴隸制禁令喺實踐中冇得到執行，因為冇法律機制嚟起訴使用奴隸嘅人，呢啲機制直到2007年先至出現。

### 債務奴役

契約勞工，又名債務奴役或者債務束縛，係一種唔自由嘅勞動形式，喺呢種形式入面，一個人通過承諾以自己作為抵押品嚟償還債務。償還債務所需嘅服務同埋佢哋嘅持續時間可能係未定義嘅。債務束縛可以代代相傳，細路仔需要償還佢哋祖先嘅債務。 佢係當今最廣泛嘅奴隸制形式。 債務束縛喺南亞最為普遍。 賣身結婚指嘅係一種婚姻，喺呢種婚姻中，通常係女仔被嫁畀男人，以償還佢父母欠落嘅債務。 楚克里制度係一種債務奴役制度，喺孟加拉部分地區可以搵到，喺呢種制度中，女性可能會被脅迫賣賣淫嚟償還債務。

### 依賴人
「奴隸制」呢個詞語亦都被用嚟指某人對其他人嘅法律依賴狀態。 例如，喺波斯，呢啲奴隸嘅處境同生活可能好過普通公民。

### 強迫勞動

強迫勞動，又或者唔自由嘅勞動，有時會用嚟形容一個喺暴力威脅或者其他懲罰下，被迫違反自己意願工作嘅人。呢個亦都可能包括一啲通常唔歸類為奴隸制嘅制度，例如農奴制、徵兵同刑罰勞動。由於奴隸制喺所有國家都已經被法律禁止，所以當今嘅強迫勞動（通常被稱為「現代奴隸制」）圍繞住非法控制。

人口販賣主要涉及被迫賣賣淫嘅婦女同埋細路仔，係增長最快嘅強迫勞動形式，泰國、柬埔寨、印度、巴西同埋墨西哥已被確定為兒童商業性剝削嘅主要熱點地區。

#### 兒童兵同童工

喺2007年，人權觀察估計有20萬至30萬名兒童喺當時嘅衝突中充當士兵。 16歲以下嘅女仔做家務助理嘅人數多過任何其他類別嘅童工，佢哋通常由生活喺農村貧困地區嘅父母送到城市，好似海地嘅雷斯塔維克噉。

### 強迫婚姻

強迫婚姻或者早婚通常被認為係奴隸制嘅類型。強迫婚姻繼續喺世界部分地區實行，包括亞洲同非洲嘅一啲地區，以及西方國家嘅移民社區。 搶婚喺今日世界嘅好多地方都有發生，2003年嘅一項研究發現，埃塞俄比亞全國平均有69%嘅婚姻係通過搶婚實現嘅。

### 呢個詞語嘅其他用法
「奴隸制」呢個詞語通常被用作貶義詞，嚟形容任何一個人被迫執行嘅活動。一啲人認為軍事徵兵同埋其他形式嘅強迫政府勞動構成咗「國家經營嘅奴隸制」。 一啲自由意志主義者同無政府資本主義者將政府徵稅視為一種奴隸制形式。

「奴隸制」俾一啲反精神病學嘅支持者用嚟定義非自願精神病患者，佢哋聲稱冇針對精神疾病嘅公正身體檢查，但係精神病患者必須服從精神科醫生嘅命令。佢哋斷言，精神科醫生唔係用鎖鏈嚟控制奴隸，而係用藥物嚟控制思想。 逃跑癖係一種偽科學嘅精神病學診斷，用於診斷渴望自由嘅奴隸；「症狀」包括懶惰同埋逃離囚禁嘅傾向。

一啲動物權利嘅倡導者已經將「奴隸制」呢個詞語應用於部分或者全部人類擁有嘅動物嘅狀況，認為佢哋嘅地位同人類奴隸嘅地位相當。

勞動市場喺現代資本主義制度底下被制度化，受到主流社會主義者同無政府工團主義者嘅批評。佢哋會用「工資奴隸」呢個詞當作貶義或者粗俗語嚟形容工資勞動。 社會主義者會將勞動作為商品買賣同奴隸制度做對比。西塞羅亦曾經提出過類似嘅比較。

## 攷
12月31號

## 大件事
* 1600年：英格蘭女王伊利沙伯一世畀不列顛東印度公司特許狀，令佢壟斷東印度貿易。
* 1872年（明治五年十二月初二）：日本年號參照嘅曆法由農曆改做西曆，下一日就係明治六年1月1號。
* 1958年：前印度總督蒙巴頓出任英國國防參謀總長。
* 1963年：中非聯邦正式解體，其後逐步形成依家嘅津巴布韋、贊比亞同馬拉維三國。
* 1969年：剛果共和國總統將國號由「剛果共和國」改爲「剛果人民共和國」。
* 1977年：馬來西亞副首相馬哈迪卸下教育部長職務。
* 1977年：柬埔寨同越南斷交。
* 1981年：馬來西亞首相馬哈迪宣布將馬來亞半島時間校快30分鐘同東馬時間相同，同東馬及香港一齊跨越1982年。而星加坡政府亦隨之更改，一直沿用至今。
* 1981年：香港中區喺除夕夜騷亂，大批後生仔聚集，最多嘅時候有幾千人，阻塞交通。警方提早熄晒燈飾，畀班人自己散。
* 1999年：美國將巴拿馬運河區土地同主權還番俾巴拿馬。
* 1999年：葉利欽宣佈辭去俄羅斯總統職務，俄羅斯總理普京根據憲法規定出任代總統。
* 1999年：香港市政局同埋區域市政局嘅組織，以及任期都到咗最後一日，由2000年開始正式解散。
* 2006年：，3死最少38傷。
* 2007年：第1屆不丹國家委員會選舉第一次選舉。
* 2014年：上海外灘人踩人慘劇，36死49傷。
* 2016年：中國環球電視網開播。
* 2022年：香港嘅膠袋徵費調升至港元一緡。

## 響呢日出世嘅人
* 1378年：嘉禮三世，羅馬天主教教宗（1458年死）
* 1491年：澤·卡鐵耶，布禮斯公國（布列塔尼公國）／法國探險家（1557年死）
* 1514年：維薩里，比利時解剖學家、醫生，現代解剖學建立者（1564年死）
* 1571年：後陽成天皇，日本天皇（1617年死）
* 1840年：Johann Ernst Sattler，德國畫師（1923年死）
* 1864年：羅拔艾勤，美國天文學家（1951年死）
* 1869年：亨利·馬蒂斯，法國畫師（1954年死）
* 1880年：佐治馬蘇，美國軍官同外交官（1959年死）
* 1898年：烏姆庫勒蘇姆，埃及歌手同演員（1975年死）
* 1923年：沼波輝枝，日本配音員（2013年死）
* 1929年：郭蘭英，中國女高音同歌劇演員
* 1930年：葉惠康，香港作曲家、指揮家同音樂教育家（2024年死）
* 1935年：薩勒曼，沙地阿拉伯王
* 1937年：安東尼鶴堅斯，威爾斯演員，奧斯卡金像獎最佳男主角
* 1938年：，剛果共和國／剛果人民共和國總統（1977年死）
* 1941年：阿力士·費格遜，蘇格蘭足球員同足球教練
* 1943年：，美國鄉村音樂作曲家（1997年死）
* 1943年：賓京士利，英國演員
* 1945年：林玄植，南韓演員
* 1948年：當娜森瑪，美國歌手同演員，原名LaDonna Adrian Gaines，外號「的士高女皇」（2012年死）
* 1956年：雷碧娜，香港配音員
* 1959年：韋基馬，美國演員（2025年死）
* 1959年：巴倫瓦卡，瑙魯總統
* 1959年：余湘，臺灣廣告業界人士
* 1960年：史堤夫布魯士，英倫足球員同足球領隊
* 1961年：利智，香港演員
* 1962年：，香港動作特效藝員
* 1963年：大島由加利，日本動作演員
* 1965年：鞏俐，中國／星架坡演員
* 1966年：陳錦鴻，香港演員
* 1967年：江口洋介，日本演員同歌手
* 1967年：何珮珊，香港海關關長
* 1967年：高本詞史，日本足球員
* 1969年：大黑摩季，日本唱作人
* 1971年：阮星航，中國演員
* 1974年：許正宇，香港政府財經事務及庫務局長，金融發展局前任行政總監
* 1976年：路易斯卡爾華，葡萄牙電單車賽車手（2012年死）
* 1977年：Psy，南韓歌手，原名朴載相
* 1978年：宮本智美，日本足球員
* 1980年：吳怡農，臺灣財經人士同政治人物
* 1981年：郭彥均、郭彥甫，臺灣歌手同主持
* 1981年：黃榕，香港模特兒同電影演員
* 1983年：市井紗耶香，日本組合Morning娘。成員
* 1984年：蘇文，香港模特兒同投資銀行經理
* 1985年：菁瑋，香港藝人，原名何菁瑋
* 1985年：田村祐基，日本足球員
* 1986年：，中國演員，原名茅志君
* 1987年：林素蔚，香港社會工作者同香港立法會議員
* 1987年：法比斯奧拉美利斯，西班牙足球員
* 1989年：福原綾香，日本配音員
* 1989年：杉本拓也，日本足球員
* 1990年：陳偉群，加拿大花式溜冰運動員
* 1990年：湯澤洋介，日本足球員
* 1992年：伍倩彤，香港模特兒
* 1993年：蔡頌思，香港演員
* 1993年：江宏基，香港演員同舞蹈員
* 1993年：羽田千尋，日本配音員
* 1993年：梁式昕，香港演員
* 1993年：梁茵，香港藝人
* 1993年：夏意瑩，香港模特兒
* 1995年：安齋由香里，日本配音員
* 1995年：鄭律韻，香港模特兒、登山者同環保KOL
* 1995年：，美國競技體操運動員
* 1995年：河瀨茉希，日本配音員
* 1996年：平尾知佳，日本足球員
* 1996年：中村亮，日本足球員
* 2002年：鄭可琳，香港童星同演員，組合Honey Bees成員
* 2002年：羅梓龍，香港童星同模特兒
* Iii，香港唱作人，組合SoundTube成員，原名廖頴琛

## 響呢日死嘅人
* 192年：康茂德，羅馬帝國皇帝
* 335年：聖思維一世（聖西爾維斯特一世），羅馬天主教教宗
* 669年：李勣，大唐將領，原名徐世勣
* 1650年：多爾袞，大清攝政王
* 1864年：佐治達拉斯，美國副總統
* 1877年：古比，法國畫師
* 1937年：露絲希渣，愛爾蘭第一夫人
* 1940年：蕭友梅，中國音樂教育家同作曲家
* 1950年：卡爾·倫納，奧地利總理同總統
* 1972年：，波多黎各棒球員
* 2010年：史鐵生，中國作家同電影編劇
* 2011年：關士光，香港銀行家，外號「恆指之父」
* 2012年：楊登魁，臺灣影視大亨
* 2015年：，美國歌手同演員
* 2018年：Kader Khan，印度／加拿大演員
* 2018年：馬承年，南京大屠殺倖存者
* 2021年：貝蒂·懷特，美國演員
* 2022年：本篤十六世，羅馬天主敎教宗，原名拉青格

## 節慶、風俗習慣
* 元旦前夕
* 1月0號

## 出面網頁
計算

**計算**係一種將「單一或者複數嘅輸入值」轉換做「單一或者複數嘅結果」嘅一種思考過程。

## 睇埋
*算術
遠東經濟評論

**遠東經濟評論**（，簡寫做 ）係一本以香港為基地嘅亞洲經濟新聞雜誌，用英文寫，1946年創刊。以前係周刊，逢禮拜四出版。因為財政困難，2004年起改為月刊，多數響每月第一個禮拜五出。2009年12月出最後一期。

雜誌掂到好多唔同主題，有政治、經濟、商業、科技、社會同文化唔同主題。不過佢中響亞洲，尤其係東南亞同大中華區。佢分析區內容金融、商業同工業發展，希望可以透過收集新聞同各方意見，改善亞洲現狀。佢因為咁贏得聲譽。

## 讀者
雜誌主要係市場響香港、馬來西亞，同東南亞。讀者唔少係政府、商界同埋敎育界人。就以佢官方網頁統計，訂閱戶數有兩萬，分佈響東南亞，北美同歐洲。

2006年9月28號，雜誌因為內容誹謗星加坡政府，所以政府以佢唔符合當地報章法例為理由，禁止佢響星加坡發行。

## 參考

## 出面網頁
*Far Eastern Economic Review (FEER)
*Dow Jones & Company
*Society of Publishers in Asia (SOPA)
*Salil Tripathi's website - a long-time writer for FEER from Singapore
潘基文

**潘基文**（，，）係南韓人，做過聯合國秘書長同埋大韓民國外交通商部（後來改組成外交部）長官。

2006年10月13號，聯合國任命潘基文做第八屆秘書長，接替卸任嘅戈菲·安南，而佢亦喺同一年12月14號宣誓就職，並且喺2007年1月1號上任。兩輪任期至2016年12月31號，由古特雷斯接任。

## 名譽博士
* 南京大學名譽博士（2010年）

## 攷

## 出面網頁

* 潘基文 | 联合国秘书长，聯合國 
* 

類:南韓外交部長
類:南京大學名譽博士
龜茲

**龜茲**（、「鳩慈」；龜茲文：Kutsi；梵文：Kuci-na；維吾爾文：Küsen），又叫做曲先、丘慈、邱慈、屈支、丘茲、拘夷、歸茲、屈茨，係古代西域嘅一個綠洲國家。公元648年，唐喺龜茲設立安西大都護府。

## 地理
龜茲國以庫車綠洲做中心，最盛大嘅時候北靠天山，南望大漠，西邊同疏勒連接，東邊同焉耆為鄰，相當於今日新疆阿克蘇地區同巴音郭楞蒙古自治州部分地區。

## 歷史
* 前272年，阿育王勢力擴展到龜茲，阿育王賜龜茲為太子法益封地。
* 西漢元康元年（前65年）龜茲王同夫人來晉見漢宣帝。兩人都獲賜印綬。夫人號稱公主，賜車騎旗鼓，歌吹幾十人，綺繡雜繒琦珍凡數千萬。後來，數來朝賀，學習漢朝衣服制度，歸國之後，按照漢朝制度治理宮室。漢成帝、漢哀帝時，龜茲同漢朝關係親密。(《前漢書·西域傳》)
* 東漢建武二十二年（46年）莎車王賢殺龜茲王，將龜茲分為龜茲、烏疊國（Bougour），封則羅為龜茲王，封駟鞬為烏壘王。幾年後，龜茲國人起義殺則羅、駟鞬，遣使匈奴，請立新王。匈奴立龜茲貴人身毒為龜茲王，於是龜茲隸屬匈奴。（《後漢書·西域傳》）
* 東漢永平十六年（73年），龜茲王建為匈奴所立，佔據北道，攻破疏勒，殺疏勒王，立龜茲人兜題為疏勒王。
* 東漢永平十七年（74年），班超從間道到疏勒，去兜題所居橐城九十里，遣吏田慮先往游說勸降。兜題見到田慮輕弱，並無降意。田慮乘兜題無備，綁架兜題，兜題左右驚懼奔走。田慮以快馬報告班超，班超立刻前往，召集疏勒全部將吏，以龜茲無道為理由，因此立佢故王嘅哥哥子忠為疏勒王，疏勒國人大悅。疏勒王忠及官屬皆請殺兜題，班超唔聽，欲以示威信，反而釋放咗佢。疏勒從此同龜茲結怨。

## 龜茲藝術
* 新疆阿克蘇區拜城縣克孜爾千佛洞係全國重點文物保護單位。

## 參考
* 《大唐西域記校注》(唐)玄奘著，季羨林等校注。中華書局，2000 ISBN 7-101-02453-X
* 《又佛教與西域》 梁啟超《飲冰室合集》第9冊，中華書局，1989 ISBN 7-101-00475-X
* （法）列維《所謂吐火羅語B即龜茲語考》，收入《吐火羅語考》，[法]列維、伯希和著，馮承鈞譯，中華書局，2004（世界漢學論叢）ISBN 7-101-04083-7
* 向達《龜茲蘇祗婆琵琶七調考原》，收入所著《唐代長安與西域文明》一書，河北教育出版社，2001 ISBN 7-5434-4237-X 
* 《龜茲古國史》 劉錫淦與陳良偉著，新疆大學出版社，1992 ISBN 7-5631-0264-7
* 《絲綢之路與龜茲文化》 蘇北海，新疆大學出版社，1996 ISBN 7-228-03704-9
* 《龜茲史料》 吳平凡與朱英榮編，新疆大學出版社，1996 ISBN 7-5631-0195-0

## 出面網頁
* 中國大百科全書 - 龜茲
* 克孜爾千佛洞
南頭

**南頭**（**Nam Tau**或者**Nantou**）家下係中國深圳南山區嘅治所，係歷史古城，又係附近區域市中心。自公元331年設城起，有千幾年歷史，響南方海防同政治都有重要地位。南頭位於南頭半島根部，近前海灣，同后海灣（後海灣）相距唔遠。

## 歷史
秦國攻入嶺南，南頭一帶就屬於南海郡，到之後南越國、大漢、吳國，南頭都係南海郡。東晉成帝咸和六年（331年），南海郡劃咗東官郡出來，東官郡郡治就係今日南頭一帶。到咗南朝梁國天監六年（507年）嗰陣，東官郡改名東莞郡，郡治搬咗去安懷縣，即係今日東莞境內。而個城就變咗寶安縣城，係寶安縣縣治。到咗隋開皇九年，即係589年，東官郡廢咗，寶安縣歸南海郡，但縣城就無變。到咗大唐開元廿四年（736年），個城變咗**屯門鎮**，有重兵註守。之後至德二年即係757年，寶安縣改名做東莞縣，縣治搬嘅去今日嘅東莞，個城就變咗係海防要塞。

而現有古城係大明洪武二十七年時（1394年）起，叫**南頭城**，係東莞守禦千戶所所城。萬曆元年，即係1573年，又響東莞縣劃返新安縣出來，縣治就響南頭城。到咗大清時期，為咗打擊鄭成功嘅勢力，防止沿海居民接濟佢。康熙元年到三年（1662年-1664年），兩次下令海禁遷界，撤走所有人，成個南頭城淨返城牆，屋磚都用來起界牆。到五年（1666年），因為人太少，廢埋新安縣，併入東莞縣。因為臺灣反清勢消減，到咗八年（1669年），廣東巡撫王來仁奏請之下重新置返新安縣，治所就響南頭城。到咗中華民國三年（1914年），新安縣因為同河南新安縣撞名，又改返原名做寶安縣，南頭仍然係寶安縣治。到第二次世界大戰期間，南頭落入日本手中，寶安縣治暫時就搬到東莞縣，直至到大戰結束先至歸返民國。到咗1949年10月，南頭落入中國共產黨手上，響城內成立寶安縣人民政府，變成中華人民共和國一部份。1953年，因為寶安縣深圳墟一帶有九廣鐵路，較為繁榮，就取代南頭嘅地位，成寶安縣治。1979年3月，寶安縣改做深圳市，南頭就歸入深圳市內。1980年深圳市做深圳經濟特區，南頭亦都係特區之內。1990年1月4號，深圳市成立南山區，同年9月24號區政府成立，區治就設響南頭。

南頭城城結構一直保存到近代，但因為成立經濟特區之後，過份睇重經濟發展，又吸引到大量人口遷入，南頭城嘅古建築受到嚴重破壞。

## 出面網站
*南頭古城一千六百年
*昔日邊陲小鎮深圳歷史
韓文維基百科

**韓文維基百科**（）係維基百科協作計劃嘅韓文版本，係由非牟利組織──維基媒體基金會負責搞嘅。佢哋喺2002年10月11日開始運作，直到2011年11月12日，已經有180,894篇文章，喺咁多種唔同語言嘅維基百科裏面，佢哋嘅規模排第30位（跟返文章數量去計算）。

## 出面網頁
* 韓文維基百科
10月8號

## 大件事
* 1600年：世上最古老嘅共和國聖馬力諾通過成文憲法。
* 1856年：「亞羅號事件」。
* 1911年：廣九直通車通車。
* 1954年：法國軍隊同胡志明嘅軍隊響越南打咗九年仗，終於撤離河內。九年內法軍一共死咗九萬二千幾個兵士，超過十一萬人傷。
* 1962年：第3屆朝鮮最高人民會議選舉。
* 1964年：小行星3048被發現。1990年1月用廣州市嚟做佢嘅名，叫「廣州星」。
* 1967年：拉丁美洲革命家哲古華拉喺玻利維亞俾玻利維亞軍捉到，第二日槍斃。
* 1986年：香港葵涌一間皮革廠發生爆炸，14個人當場炸到重傷，其中13人傷重死咗。
* 1985年：改編自雨果同名小說嘅《孤星淚》音樂劇喺倫敦比勒中心開幕，係倫敦西區做得最耐嘅音樂劇。
* 1990年：中國首間麥當勞餐廳喺深圳開門做生意。
* 2001年：日本首相小泉純一郎訪問中國。
* 2005年：巴基斯坦北部發生黎克特制7.6級地震，最少2.5萬人死。
* 2006年：日本首相安倍晉三訪問中國，為兩國中斷領導人互訪五年來嘅首次。
* 2007年：美、英三個科學家憑基因打靶技術獲得2007年度諾貝爾生理學或醫學獎。
* 2009年：羅馬尼亞作家赫塔米勒獲得2009年度諾貝爾文學獎。
* 2010年：中國異見人士同學者劉曉波獲得2010年度諾貝爾和平獎。
* 2022年：，一架由塔曼半島開去克里米亞半島嘅貨車喺克里米亞大橋公路橋段爆炸，3死，克里米亞大橋最少兩處地方倒塌。

## 響呢日出世嘅人
* 1361年：朱橚，大明皇族（1425年死）
* 1848年：，《國際歌》作曲者（1932年死）
* 1864年：池田菊苗，日本化學家，發明味精（1936年死）
* 1873年：Ejnar Hertzsprung，丹麥天文學家同化學家（1967年死）
* 1879年：陳獨秀，中國革命家同中國共產黨創黨人（1942年死）
* 1885年：阮福晙，大南帝國皇帝（1925年死）
* 1895年：環貝隆，阿根廷總統（1974年死）
* 1905年：臧克家，中國現代詩人（2004年死）
* 1912年：朝香孚彥，日本皇室同軍人（1994年死）
* 1918年：高杉早苗，日本演員，原名喜熨斗弘子（1995年死）
* 1919年：宮澤喜一，日本首相（2007年死）
* 1923年：王進喜，中國石油工人，跳個身入泥漿池去攪拌泥漿來壓住井噴（1970年死）
* 1927年：鄒文懷，香港電影製片，創辦嘉禾集團，原名鄒定鑫（2018年死）
* 1930年：武滿徹，日本古典音樂作曲家（1996年死）
* 1934年：楚原，香港演員同導演，原名張寶堅（2022年死）
* 1942年：阮明哲，越南共產黨領導
* 1943年：切維蔡斯，美國演員
* 1944年：Jo Armstead，美國唱作人
* 1946年：尚積葵貝力斯，法國電影導演（2022年死）
* 1949年：積·格雷頓，美國音樂製作人、詞曲作家同結他手
* 1949年：薛歌妮韋花，美國演員
* 1950年：張武孝，香港歌手，組合玉石樂隊成員，外號大AL
* 1952年：王英偉，香港生意人
* 1953年：麥潤壽，香港電台節目主持人
* 1957年：卡連尼，意大利足球員同足球領隊
* 1958年：馮德萊恩，德國政治人，歐洲委員會主席
* 1958年：廖成利，香港律師同政治人物，外號「老虎仔」
* 1960年：方素華皮呂西，加拿大歌手
* 1961年：林世雄，香港工程師同官員
* 1963年：大衛·葉斯，英國導演同監製
* 1964年：臼井雅基，日本配音員
* 1966年：郭蘅祈，臺灣歌手、作曲家同音樂人
* 1967年：Teddy Riley，美國唱作人同音樂製作人
* 1969年：莫可欣，1993年度香港小姐競選冠軍
* 1969年：下地勇，日本唱作人
* 1970年：麥迪文，美國演員
* 1970年：簡世德，英國律師、倫敦市長，歐洲首位穆斯林市長
* 1973年：韋斯達·李·費拉拿根，美國黑人記者（2015年死）
* 1974年：馬田軒達遜，紐西蘭演員
* 1974年：嘉悅秀明，日本足球員
* 1982年：兒玉新，日本足球員
* 1982年：譚維維，中國歌手
* 1983年：吳瓊 (歌手)，中國歌手
* 1984年：安藤淳，日本足球員
* 1984年：姜華珺，香港乒乓波運動員
* 1985年：般奴馬斯，美國唱作人、音樂製作人同舞蹈員
* 1986年：周吉佩，香港歌手
* 1987年：平野綾，日本配音員同歌手
* 1989年：駱胤樺，香港歌手
* 1992年：張嘉琪，香港演員
* 1993年：馮青 (藝人)，中國主持人同演員
* 1993年：劉頴匡，香港政治人物，創辦中大本土學社同沙田社區網絡
* 1993年：加碧妮梅古露莎，西班牙網球員
* 1993年：澤上龍二，日本足球員
* 1994年：秋野央樹，日本足球員
* 1994年：黃雪燁，香港歌手同演員
* 1995年：李浩軒，香港歌手，原名李晧軒
* 1996年：洪宜珍，南韓歌手
* 1997年：貝雲積，荷蘭足球員
* 1997年：陳澤鴻，香港唱作人
* 1997年：邦本宜裕，日本足球員
* 1997年：莊司朋乃也，日本足球員
* 1997年：貝娜霍恩，美國演員同歌手
* 2001年：吳一里，香港高山滑雪運動員
* 2001年：許允真，南韓組合LE SSERAFIM成員
* 2002年：鄭欽文，中國網球員
* 胡凱澄，香港廣播節目主持

## 響呢日死嘅人
* 1735年：胤禛，大清皇帝
* 1863年：般含，香港總督
* 1869年：富蘭克林皮雅斯，美國總統
* 1895年：閔茲暎，朝鮮高宗李㷩個王妃
* 1935年：黃侃，中國國學大師
* 1936年：艾哈邁德·陶菲克帕夏，鄂圖曼帝國貴族同外交官
* 1937年：伊鳳閣，俄國漢學家、西夏學家
* 1967年：艾德禮，英國首相，響任內批准印度獨立
* 1986年：田村惠，日本足球員
* 1992年：威利布蘭特，西德總理，諾貝爾和平獎得主
* 2004年：雅克·德希達，法國哲學家
* 2011年：，C程式語言同UNIX系統之父
* 2016年：郭金發，臺灣歌手
* 2023年：谷村新司，日本歌手
* 2024年：吳邦國，中華人民共和國領導人

## 節慶、風俗習慣
*  獨立日

## 出面網頁
聯合國安全理事會

**聯合國安全理事會**（簡稱**聯合國安理會**、**安全理事會**、**安理會**、）係聯合國嘅六大主要機構之中最有權力嘅機構。根據《聯合國憲章》嘅宗旨及原則，安理會負責維持國際之間嘅和平同埋安全，喺聯合國規章係唯一有權採取強制行動嘅聯合國機構，佢嘅權力包括進行維和、實施國際制裁同授權採取軍事行動等。其中五大常任理事國各擁有對非程序事項之決議嘅否決權。安理會同其他聯合國機構唔同，佢作出嘅決定必須由相關嘅成員國遵守同執行。聯合國安理會第一次嘅會議係喺1946年1月17號召開。而佢所作出嘅決定就叫做聯合國安全理事會決議。

聯合國安理會有5個常任理事國，呢5個國家係第二次世界大戰嘅5個戰勝國：中華人民共和國、法國、俄羅斯、英國、同埋美國。喺1971年聯合國通過聯合國大會2758號決議，中華人民共和國取代中華民國成為聯合國嘅成員同埋常任理事國。而1991年蘇聯解體之後，蘇聯喺安理會個位由俄羅斯接替。

## 職權
根據《聯合國憲章》，安全理事會具有下列職能同權力：
* 依照聯合國嘅宗旨同原則來維護國際和平與安全；
* 調查可能引起國際摩擦嘅任何爭端或局勢；
* 建議調解呢啲爭端嘅方法或解決條件；
* 制定計劃以處理對和平嘅威脅或侵略行為，並建議應採取嘅行動；
* 促請各會員國實施經濟制裁同除使用武力以外嘅其他措施以防止或制止侵略；
* 對侵略者採取軍事行動；
* 就接納新會員國以及各國加入《國際法院規約》嘅條件提出建議；
* 喺『戰略地區』行使聯合國嘅託管職能；
* 向聯合國大會提出任命秘書長嘅建議，並同大會共同選舉國際法院嘅法官。但事實上一般安理會只推薦一人，聯合國大會以鼓掌嘅形式通過任命。

## 組織機構
### 理事國
安理會由5個常任理事國同10個非常任理事國組成。5個常任理事國係中國（1971年10月25日聯合國大會第2758號決議通過之後席位由實際控制中國大陸嘅中華人民共和國，接替實際控制台澎金馬嘅中華民國）、法國、俄羅斯（1991年12月蘇聯解體後席位由俄羅斯聯邦接替）、英國、美國。非常任理事國由聯合國大會選舉產生，最初為6個，1965年開始增加到10個，席位按地區分配，即亞洲2個、非洲3個、拉丁美洲2個、東歐1個、西歐及其他國家2個。非常任理事國任期2年，經選舉每年換5個，唔可以連選連任。根據地域分配原則，每次新選出嘅5個成員國中應包括來自亞洲同非洲嘅3個國家、一個東歐國家同一個拉美或加勒比地區國家。

安理會成員國必須至少有一名代表常駐聯合國，以確保安理會可以喺任何時候召開全體會議。呢個規定係從國際聯盟嘅失敗教訓中學到嘅，因為無法快速對危機作出反應正係導致國際聯盟失敗嘅原因之一。




#### 常任理事國

#### 否決權

根據《聯合國憲章》，安理會對於非程序性事項嘅決議必須係常任理事國達成一致先至畀通過決議，亦即係必須五個常任理事國都唔投反對票先可以通過決議。

1950年代喺蘇聯缺席嘅情況下，美國主導聯合國通過咗介入朝鮮局勢嘅決議，因此國際上逐漸將否決權認同為『反對票』而非『反對或棄權票』。聯合國安理會5個常任理事國（中國、美國、英國、法國、俄羅斯）都擁有對非程序事項之決議嘅否決權，只要其中任何一國反對提案，即使其他4個常任理事國甚至其餘14個理事國冚唪唥贊成，呢個提案都無法喺安理會通過。

2022年4月26日起，任何常任理事國動用否決權後，聯合國大會將喺10日內自動召開會議討論，而所有聯合國成員都可以審查同評論行使否決權嘅呢項行動。。

#### 非常任理事國

非常任理事國與常任理事國共同擔負維持國際安全嘅主要責任，包括促進和平解決國際及地區爭端、制定應對威脅和平及侵略行為嘅辦法、起草報告等。非常任理事國喺安理會有常駐代表，喺安理會定期會議時可派特別代表與會，同常任理事國共同制定安理會議事規則，包括推選主席方法。非常任理事國冇常任理事國擁有嘅一票否決權。為選舉制，任期兩年，唔可以連任。截止2016年擔任非常任理事國次數最多嘅國家為日本（11次）、巴西（10次）同阿根廷（9次）。

### 下設委員會

#### 常設委員會
目前有三個常設委員會，都係由安理會所有理事國嘅代表組成。
# 議事規則專家委員會（就議事規則同其他技術性事項進行研究並提出意見）
# 接納新會員國委員會
# 安全理事會喺總部以外地點開會問題委員會

#### 特設委員會
特設委員會視需要而設立，由安理會所有成員組成，舉行非公開會議。
* 理事會喺總部以外地點開會問題委員會
* 第692(1991)號決議所設聯合國賠償委員會理事會
* 第1373(2001)號決議所設立嘅反恐怖主義委員會

#### 制裁委員會
* 第1343(2001)號決議所設委員會
* 第1298(2000)號決議所設委員會
* 第1267(1999)號決議所設委員會
* 第1160(1998)號決議所設委員會
* 第1132(1997)號決議所設委員會
* 第985(1995)號決議所設委員會
* 第918(1994)號決議所設委員會（已廢除）
* 第864(1993)號決議所設委員會
* 第751(1992)號決議所設委員會
* 第748(1992)號決議所設委員會（已廢除）
* 第661(1990)號決議所設委員會（已廢除）

## 議事規則

根據聯合國憲章第27條，安理會每一理事國都有一票。關於程序事項嘅決定以十五個理事國中至少九個理事國嘅贊成可決票通過，而非程序性事項同時仲需要五個常任理事國都同意時（而家默認為無反對時）先算有效，咁就係『大國一致』規則，通常稱為『聯合國安全理事會否決權』。關於程序問題嘅決定仍需九票通過，然而五個常任理事國冇否決權。

根據憲章，聯合國所有會員國同意接受並執行安理會嘅決定。聯合國其他機構只係向各國政府提出建議，唯有安理會有權作出根據《憲章》規定各會員國必須執行嘅決定。

安理會每年舉行兩次定期會議，喺聯合國安理會主席認為必要，或經大會、秘書長或任何理事國嘅建議或請求，可隨時召集會議。聯合國大會根據安理會嘅推薦任命聯合國秘書長。安理會會議一般喺聯合國總部舉行。

## 安理會主席

## 會議廳變遷

現時嘅會議廳由挪威政府資助建設，自1952年開始使用，直至2010年3月聯合國建築翻修工程期間暫停使用，2013年6月恢復使用。馬蹄形會議桌周圍有階梯，中央有一直排桌。呢個會議廳見證咗中國代表權更替、東歐劇變、同伊拉克戰事等。

臨時會議廳，喺聯合國建築翻修工程期間（2010年3月至2013年5月）使用，位於聯合國秘書處大樓地下室嘅會議室。除咗發言代表嘅座位重係藍色外，其餘被改成黃色。馬蹄形會議桌中間嘅直枱被撤走。喺呢個會議室內，安理會曾經通過咗第1973號決議，決定介入利比亞內戰。

## 決議

## 注釋


## 參考

## 出面網頁
* 聯合國安理會官方網站 
* 安理會否決權使用情況統計 

## 睇埋

* 結構現實主義、權力平衡
* 聯合國維持和平行動一覽
* 聯合國經濟及社會理事會
* 聯合國託管理事會
* 國際法庭
* 聯合國改革、聯合國安全理事會改革
拍子機

**拍子機**，又叫**拍節機**、**節拍機**或者**拍擊器**，係一種會識打拍子嘅架生，分機械式、電動同電子三種（主要係機械式同電子兩種，電子包括實體機、網站、手機應用程式等等），按指定速度發聲，用嚟幫音樂家練習嗰陣提供節拍。

不過，提供節拍嘅目的並唔係要跟住部機，而係住自己嘅拍子準唔準，等可以熟悉自己嘅反應時間等自己嘅時間可以準啲，又可以緞練數拍子嘅能力同自己嘅節奏感，同習慣同一種自己以外嘅聲夾，等個樂手同其他樂手夾嘅時候習慣咗同人夾，人哋又易啲同佢夾。

作曲家可以用速度記號寫明佢心目中嘅速度應該係乜，等樂手可以用拍子機幫手數拍子；貝多芬係已知第一個作曲家用速度記號。不過喺表演嗰陣好多時都唔多理呢啲速度指示，尤其係慢嘅樂章。

## 功能

拍子機嘅基本功能係按指定嘅速度發聲。呢聲喺機械式拍子機通常係 ｢｣ 一聲，而喺電子拍子機就通常係 ｢咇｣ 一聲。有啲機械式拍子機同大部分嘅電子拍子機可以設定一小節有幾多拍，小節第一拍會唔同聲，呢下唔同聲喺機械式拍子機通常係 ｢叮｣ 一聲，而喺電子拍子機就通常係尖啲嘅 ｢咇｣ 一聲。

電子拍子機通常有種相反功能，音樂人可以自己一路打拍子，一路撳某粒掣，部機會話返畀個人知撳出嚟嘅拍子係每分鐘幾多拍。

設定速度方面，機械式拍子機會喺常用嘅速度會有刻度，啲刻度有凹位卡住粒類似砝碼嘅嘢，所以設定呢啲速度先會準，即係例如想設定每分鐘 95 拍其實係冇可能嘅，因為冇位卡住，亦唔知個位喺邊；電子拍子機就通常每分鐘拍數係遂拍加減，可以設定任何合理數值，例如每分鐘 95 拍唔會有問題。

電子拍子機可以有其他功能，例如每拍出嘅聲係再細分幾份，又或者每拍出嘅聲係跟某種節奏，又或者不規則拍子可以㨂拆唔拆同點樣拆，又或者可以幫手調音等等。

## 簡史
1812年，永高（）響阿姆斯特丹發明拍子機，不過佢無做專利，所以1816年美舍（）就用咗佢個設計整可以周圍拎嘅拍節機，重做埋專利，即係今時今日嘅美舍拍子機。

## 註

## 參考資料

## 參考書目

* 
* 
* 
* 
*
朝鮮民主主義人民共和國

（朝鮮本讀椒仙，而家又讀焦仙；），簡稱**朝鮮**（*Chosŏn*），係東北亞朝鮮半島北部嘅一個國家。佢嘅首都同最大城市都係平壤。佢北同中國為鄰，以鴨綠江為界；東北同俄羅斯為鄰，以圖們江（朝鮮同韓國稱佢係豆滿江）為界；南同大韓民國為鄰，以三八線為界。東面係日本海，西面係黃海。

呢個國家嗌自己做「朝鮮」。中華人民共和國喺1949年10月6同北韓建交嗰陣，叫佢做「朝鮮」，而南韓叫「南朝鮮」。當時中華人民共和國同北韓係同一陣營，而美國同大韓民國、日本等地係第個陣營。現時以中立立場，南面嘅大韓民國簡稱「韓國」或者「南韓」，響北面嘅朝鮮民主主義人民共和國簡稱做「朝鮮」或者「**北朝鮮**」（；*Pukchosŏn*）。「北朝鮮」嘅名喺中國大陸、日本常用，而南韓、港澳臺就用開「**北韓**」（；*Bukhan*），此外越南習慣直接用「朝鮮」。而喺兩廣嘅粵語區，北韓、北朝鮮、朝鮮呢三個用語都有人用。

由1945年建國到而家都係俾金氏世襲嘅朝鮮勞動黨政權統治，喺國際上非常之孤立。而家阿頭係金正恩，做緊朝鮮勞動黨委員長同國務委員會委員長，有共和國元帥軍銜，係世界上最後生嘅非君主制國家領導人之一。

## 國名
1392年，李成桂喺松京（今開城）壽昌宮正式登基，準備咗兩個新國號「朝鮮」（古朝鮮國名）同「和寧」（成桂阿爸李子春發跡嘅地方），奏請明太祖朱元璋決定，朱元璋圈定朝鮮呢兩個字，意思係「清晨之國」、「朝日鮮明之國」，於是李成桂改用國名「朝鮮」。根據《東國輿地勝覽》（1481年）記載，「國在東方，先受朝日之光輝，故名朝鮮。」

中華人民共和國政府將朝鮮民主主義人民共和國簡稱「朝鮮」，而中華民國政府、香港、澳門以及其他華人就習慣叫佢做「北韓」。

### 讀音
* 國語：（拼音）Cháoxian、（注音）ㄔㄠˊ ㄒㄧㄢ。
* 粵語（廣東話）：港澳一般叫「北韓」。大陸多數人會用朝鮮；新生代讀音同「潮鮮」（），舊輩讀音同「招鮮」。

## 政治
北韓由朝鮮勞動黨一黨執政，最高領導人係總書記。北韓喺1998年修改憲法，唔再設國家主席一職（永遠由已故主席金日成保留），撤銷原本係國家權力最高領導機關嘅中央人民委員會。內閣而家係國家最高權力嘅行政執行機關，由總理領導，任期5年，政府各部變咗做內閣各省。最高軍事權力機關係朝鮮勞動黨中央軍事委員會，最高權力機構係國務委員會，由最高人民會議選舉產生，最高人民會議常任委員會委員長係北韓對外嘅國家代表。

## 政區
北韓全國劃分為9個道（도）、2個直轄市（직할시）、同3個特區：

* 平壤市（）
* 羅先市（）
* 開城工業地區（）
* 金剛山觀光地區（）
* 新義州特別行政區（）
* 慈江道（）
* 咸鏡北道（）
* 咸鏡南道（）
* 黃海北道（）
* 黃海南道（）
* 江原道（）
* 平安北道（）
* 平安南道（）
* 兩江道（）

## 地理

朝鮮半島從亞洲大陸向南延伸大約1,100公里，西面有黃海同朝鮮灣，東部臨日本海（個名重有爭議，朝鮮人稱為東海），南部就有朝鮮海峽（對馬海峽）同埋東中國海（朝鮮人稱為南海）。北部多為山區，東北地區好多深狹嘅山谷，而海岸平原大部分都喺西部地區。北韓最高峰係白頭山，海拔2,744米。主要河流就有分割朝中邊界嘅鴨綠江同埋圖們江。

北韓屬於溫帶季風氣候，夏天嘅雨季降雨都叫多，冬天就好凍。北韓而家最大城市係首都平壤。

## 商業
朝鮮嘅商業差唔多全部由國家控制。商店分咗做便民店、國營店同埋外匯商店。外匯商店賣各種進口嘅商品，多數嚟自中國，好似食物、傢私、電器等。外匯商店只係收美元、歐元同人民幣三種貨幣。經濟改革後，外匯商店由原本用美元標價改咗做歐元，但重可以用美元。外國人喺朝鮮用朝鮮圓，要出示外匯兌換證明。朝鮮嘅國營商店賣嘅全部都係本國產品，但係成日冇貨。朝鮮便民店嘅嘢多數都係由中國進口。喺朝鮮，喺便民店以外嘅商店買嘢嘅人好少。

## 網絡通訊
2000年，朝鮮整咗個覆蓋全國，面向國內普通老百姓嘅電腦網絡，稱為「光明網」。但係電腦喺朝鮮嘅普及率好低，有冇成效係一個疑問。

但近年朝鮮政府大力推廣，朝鮮嘅中小學校、少年宮、大專院校、政府機關、工廠同圖書館入面都提供大量自行開發、朝鮮文嘅作業系統畀民眾隨便用。

### 電話區碼
* 國碼：850
** 平壤：02
** 清津：73
** 羅先：08
** 平壤外交機構：19
* 流動電話（Mobile）用緊GSM流動通訊制式。
** 朝鮮用7位數字嘅流動電話號碼，好似：193 XXXX

## 旅遊
去朝鮮旅遊要有官方導遊陪同。朝鮮為防範外國間諜從事破壞活動，未經允許唔畀任意遊覽、影相或者向朝鮮人散發任何嘢。朝鮮向南韓開闢金剛山觀光特區做遊覽地。

## 參考
* Made in North Korea 朝鮮民主主義人民共和國 國立 金日成綜合大學

## 註






## 出面網頁
* 
* 
* 
* 
* 
*
高比拜仁

**高比拜仁**（，），暱稱**高比仔**，係美國NBA前球員，由1996年加入NBA去到2016年掛靴都係喺洛杉磯湖人打波，佢嘅波衫冧巴係24號（最初有一段長時間係8號），位置係得分後衛。佢被認為係近年表現最好嘅NBA球員之一。

美國時間2020年1月26號，高比拜仁因私人直升機意外死，終年41歲，包括佢同佢二女Gianna嘅全機九人都罹難。

## 早期生活
高比拜仁喺賓州費城出世，係前費城76人籃球員祖拜仁（）唯一嘅仔。高比話，佢3歲已經識打籃球。6歲時，佢哋一家移居意大利，而佢阿爸亦開始佢嘅職業籃球生涯。高比逐漸適應意大利嘅生活方式，並且能夠講一口流利嘅意大利話，更曾經認為意大利係佢第二個家。

1991年，高比一家搬返美國。喺費城郊區嘅勞爾梅里恩（Lower Merion）高中度過一段極之美妙嘅高中籃球生涯。呢段期間，高比成日去天普大學體育館打波，因此識得天普大學嘅球星、後來成為隊友嘅艾迪鍾斯。當時嘅高比球技已經好突出，1994-95年高三年級嘅賽季，佢更以31.1分、10.4籃板、5.2助攻嘅成績，成為當年賓夕凡尼亞州年度最佳球員。喺呢一年，佢亦帶領球隊打出32勝3負佳績，攞到42年來第一個州冠軍，佢喺高中球季累積嘅2883分，更打破名宿張伯倫（Wilt Chamberlain）保持咗40年嘅紀錄。高比不可思議嘅籃球天分亦得到全美國認可。

佢喺美國大學入學試（SAT）中1080分嘅成績本來可以保證佢擁有好多一流大學──包括北卡羅萊納大學或杜克大學嘅籃球獎學金，但係，高比最終放棄佢原來嘅計劃，繞過大學籃壇直接進入NBA。作為歷史上第一個噉做嘅後衛，高比呢個大膽決定喺當時亦引起廣泛爭議。

## NBA
### 早期
高比喺1996年嘅NBA選秀大會俾夏洛特黃蜂以第13名選中，隨即喺1996年7月11號被交換到洛杉磯湖人。由於高比曾經喺Adidas嘅ABCD訓練營着過143號波衫，因此加入NBA之後，就將三個數字加埋，「8」號就成為佢第一個波衫冧巴。

## 出面網頁
* 
*
西

**西**（），或者叫**西方**，係指南同北中間嘅方向，同東相反。而**正西**係正南同正北正中間嘅方位，正西同正南或正北垂直，符號**W**，來自英文**West**。用真方位角表示，係270度，符號270°，用羅經方位角，係N90°W或者S90°W。

西相反方向係東。正西相反就係正東。

家下嘅地圖，西便通響左邊。

## 引伸
西方，可指方向，亦指英國、美國、法國、德國等西方世界國家。

西天，係佛教所講死之後去嘅地方。

「西」亦係麻雀一種牌嘅名。
劉德華

**劉德華**（；；）係香港歌手同埋電影演員，佢響返學嗰陣嘅名叫**劉福榮**（），海內外嘅華人普遍都鍾意叫佢做**華仔**（）或者係**華弟**（）。

## 生平

劉德華祖籍廣東新會，佢喺香港新界大埔泰亨村出世，佢阿爸劉禮後生嗰陣做過啟德機場嘅消防員。1980年，劉德華考入第10期無綫電視藝員訓練班。不過佢喺未正式畢業前，早已喺一套劇集《第三類房客》度出現過。到咗畢業之後就開始喺一啲劇集度做吓茄喱啡。1982年，劉德華喺無綫電視劇《獵鷹》入面第一次擔任男主角，呢套劇令佢一炮而紅；當時劇中嘅阿媽係由香港歌手兼藝人葉德嫻飾演，因為佢哋嘅合作演出令人印象難忘，而且兩人本身亦好投契。所以自此以後，好多華仔嘅電影都會情商Deanie（葉德嫻嘅英文名）做佢阿媽（或者契媽）嘅角色，好似《法內情》電影系列，更加令到觀眾喊出眼淚，結下螢幕上嘅母子情緣。同樣係1982年，劉德華開始接拍電影，第一部作品係吳小雲執導嘅《彩雲曲》。

劉德華響香港演藝界係一個「福將」，因為佢基本上成個演藝生涯都係順風順水。佢啱啱出道就響電視劇《獵鷹》入面第一次擔任男主角，第二年（1983年）劉德華就俾無綫力捧，同梁朝偉、苗僑偉、黃日華以及湯鎮業等五個人組成咗「無綫五虎將」。同一年，劉德華喺電視劇《神鵰俠侶》入面飾演楊過，令佢紅上加紅，好快就塑造出未來巨星嘅雛形。

佢演藝生涯唯一嘅低潮，就係響1984年因為合約嘅問題而同無綫電視搞到好唔愉快，無綫冇再畀機會佢演出（行內叫做「擺入雪櫃」或者「雪藏」），好彩嗰陣遇到當時得令嘅大導演王晶提攜，於是毅然咁專心轉戰電影。到目前為止，劉德華已經拍過超過一百部電影，因為佢夠靚仔，通常都演一啲有型有格嘅古惑仔，例如《旺角卡門》同埋《天若有情》入面，劉德華都係以有情有義又浪漫不羈嘅形象出現，使到一眾女影迷都對劉德華著迷。而後期少少嘅《烈火戰車》，亦都令到好多鐵騎一族感動，甚至唔識揸電單車嘅人都爭住去考電單車牌希望可以模仿一下，而且到今時今日都重有影響力。

1985年劉德華出咗佢第一首歌《只知道此刻愛妳》。到咗1990年，華仔再推出佢嘅歌曲大碟《可不可以-誰說不可以》、《如果你是我的傳說》同埋《再會了》……等幾隻專輯，劉德華好快受到大眾嘅關注，響歌壇成為四大天王之一。佢喺歌壇方贏咗唔少榮譽；喺多年嘅各大樂壇流行榜頒獎禮上面，華仔勇奪過幾個**最受歡迎男歌手**獎，佢嘅歌亦都佔過唔少嘅最受歡迎獎項。而佢所開嘅演唱會每次嘅銷售都非常理想，甚至話「爆棚」都唔過份。到咗1999年，劉德華成功得到香港十大傑出青年嘅殊榮。

2018年尾，劉德華因為身體唔舒服而腰斬演唱會，之後佢宣佈2020年2月會再開演唱會補數。

## 近況
佢喺1990年代成立咗**天幕電影制作有限公司**，目標係提拔新一代演藝人。不過因為經營不善，除咗未能達到目標之外，劉德華重因為錢銀瓜葛同合夥人麥紹棠不和而搞到上法庭，搞足幾年，最後要由向華強夫人出面，畀劉德華五千萬解決。

2019年9月，劉德華喺新加坡演唱會嘅時候，成萬擁躉一齊唱生日歌同佢慶祝58歲生日。2020年5月，劉德華喺中國大陸網站直播演唱會，為醫護人員同民眾加油。

## 相關電影作品

## 相關歌曲大碟作品

## 合唱
*相約到永久（關之琳）
*戲劇人生（葉振棠）
*心中愛你口難言（何詠琳）
*秋意中等我（吳婉芳）
*踏上成功路（張學友/劉美君/杜德偉/林憶蓮）
*眼中的希望（葉倩文）
*相依，相戀（陳嘉露）
*真真假假（泰迪羅賓）
*從不知（郭小霖）
*別說愛情苦（梅艷芳）
*彈彈琴，跳跳舞（梅艷芳）
*笨小孩（柯受良/吳宗憲）
*高高在下（張衞健）
*I Do（舒淇）
*我不夠愛你（陳慧琳）
*無間道（梁朝偉）
*兄弟（陳奕迅）

## 個人榮譽
### 獎
* 香港十大傑出青年（1999年）
* 世界十大傑出青年（2000年）
* 世界傑出華人獎（2010年）
* 香港回歸十五週年功勳人物獎（2012年）
* 全球傑出華人獎（2014年）

### 勳銜
* 榮譽勳章（2004年）
* 太平紳士（2008年）
* 銅紫荊星章（2016年）

### 榮譽博士／院士
* 香港演藝學院榮譽院士（2006年）
* 香港樹仁大學榮譽文學博士（2017年）

## 部分公職

* 中國電影家協會理事

## 軼事
劉德華同藝人林迪安係同年同月同日出世。

## 攷

## 出面網頁

*  
* 華仔天地
*
萊特兄弟

**萊特兄弟**，**奧維爾萊特**（***'，）同埋'''維爾伯萊特'''（***'，），通常俾人認為係第一架可操控嘅，比空氣重嘅動力飛行機械嘅發明者同埋製造者（部份人認為實際上飛機嘅真正發明者係法國發明家克雷芒阿德爾）。

## 早期生涯同埋研究
維爾伯1867年喺印第安納州嘅米爾維爾出世，奧維爾1871年喺俄亥俄州嘅代頓出世。兩兄弟都接受過中學嘅教育但都未有攞到文憑。

萊特兄弟喺代頓長大，並於1892年喺嗰度開咗一間單車維修、設計同埋製造嘅公司，以此嚟資助佢哋對於飛行越嚟越大嘅興趣。喺前人嘅研究成果嘅基礎之上，佢哋喺1899年開始咗佢哋嘅機械航空試驗。同其他人相比，萊特兄弟更加側重於加強飛行器控制技術，而唔係淨係追求動力嘅提升，嚟達到令飛行器升空嘅目的。佢哋研製咗三軸控制，並且建立咗一啲到依家重用緊嘅一系列控制原理。

萊特兄弟係揸第一架裝有引擎嘅飛機飛上天嘅人。佢哋兩兄弟感情好好，細個嗰陣時就一齊玩，大個咗之後一齊研究，終於有卓越嘅成就。

萊特兄弟吸收咗德國人製造滑翔機嘅經驗，製造咗自己嘅滑翔機。1903年，整咗用內燃機作動力嘅飛機。同年嘅12月17號喺基蒂霍克試飛成功，飛行時間達 59 秒。1908年，哥哥威爾伯駕駛一架新型飛機，創造咗飛行 140 分鐘嘅紀錄，佢哋兩兄弟個名好快就傳遍全球。

萊特兄弟雖然成功噉製造咗飛機，但係都繼續研究，以解決飛行上嘅難題。以前越洲渡洋需要經月累日，依家可以拎鐘點嚟計算路程。萊特兄弟可以話係人類航空史上嘅先驅者，帶領人類進入航空時代。 

萊特兄弟嘅早期研究係建立係當時嘅航空學嘅文獻基礎上嘅，其中就有 Lilienthal 嘅表。但係，佢哋好快就發現斯密頓系數（一個提升同埋拖拽公式中嘅變數）係錯嘅。喺佢哋嘅僱員查理泰勒建造的風洞嘅幫助下，佢哋測試咗超過兩百種唔同形狀嘅機翼，並最終制定咗佢哋自己嘅關於機翼形狀同埋空氣壓力之間嘅關係表。佢哋喺單車、齒輪、單車引擎同埋（踩單車嗰時保持）平衡等方面得到嘅經驗同埋成果，對佢哋今後喺製造機械飛機中所取得嘅成功係至重要嘅。

值得注意嘅係，喺整個研究工程中，佢哋始終一齊做嘢，因此佢哋所作出嘅貢獻亦係唔可分開嘅。

## 佢哋發明嘅飛機
喺1900年至1902年期間，佢哋除咗進行 1000 幾次滑翔試飛外，重自己做咗 200 幾個唔同嘅機翼做咗成千次風洞實驗，修正咗李林塔爾嘅一啲錯咗嘅飛行數據，設計咗較大升力嘅機翼截面形狀。佢哋喺1903年製造咗第一架依靠自身動力進行載人飛行嘅飛機『飛行者1號』，呢架飛機嘅翼展（wing span）有 13.2 米，升降舵喺前，方向舵喺後，兩副兩葉推進螺旋槳由鏈條傳動，著陸裝置為滑橇式，裝有一副70千克重，功率 8.8 千瓦嘅四氣缸發動機。呢架航空史上有名嘅飛機，依家陳列喺美國華盛頓航空航天博物館（National Air and Space Museum）裏面。

1903年12月14號至17號，『飛行者1號』喺美國北卡羅萊納州基蒂霍克嘅一個沙丘上進行四次試飛。第一次由奧維爾萊特試飛，總共飛咗 36 米，留喺空中 12 秒。第四次由威爾伯萊特駕駛，總共飛咗 260 米，飛咗 59 秒。1906年，佢哋嘅飛機喺美國攞到專利發明權。

佢哋因為呢樣嘢喺1909年獲得美國國會榮譽獎。同年，佢哋創辦咗「萊特飛機公司」。威爾伯萊特喺1912年5月29號死，得45歲。之後，奧維爾萊特30年，令萊特飛機公司成為世界有名飛機製造商，資金高達百億美元。奧維爾萊特喺1948年1月30號死，終年76。

## 試飛

## 參閱
* 萊特飛行器
* 萊特公司
* 飛行機械

## 參考
歐美來源：

* 
* 
*
86

**86**係85同87之間嘅自然數。
## 數學性質
* 合成數，因數係1、2、43同埋86。
** 質因數分解係2\times43

## 睇埋
* 86年
88

**88**係87同89之間嘅自然數。

## 數學
* 質因數分解： 88 = 2^3 \times 11 
* 88 = 12 \times 7 + 4
* 平方和： 88 = 8^2 + 4^2 + 2^2 + 2^2

## 天文
* 國際天文學聯合會用精確嘅邊界，將天空分做**88**個正式嘅星座。

## 音樂
* 現代鋼琴主要係由**88**個鍵組成，包括白鍵同埋黑鍵。
90

**90**係89同91之間嘅自然數。

## 唐字
通常寫成**九十**。若果要避免以後俾人簒改或者睇唔清，會用大寫**玖拾**。
## 讀音

「九十」除咗可以讀「粵拼：gau² sap⁶」之外，重有另外一個白讀音。
通用編程

**通用編程**（Generic programming）係編程方法。係將一啲物件抽象概念用程式編寫出來，唔理佢係用喺乜嘢嘢上面，都會啱用。用通用編程之前，概念係要有一套特性同動作，可以用響唔同物件之上。通用編程通常係用來寫程式庫，畀唔同程式都可以用到個概念，唔使唔同物件重覆寫過一套，令到寫程式更加有效率。

通用編程早響1970年代就已經有，ADA、CLU就有容許呢類方法。而用通用編程最出名係C++，語法裏面有模去實現通用編程。佢嘅標準模庫(STL)，一啲程式上面嘅抽象概念，好似陣列、串連之類都包括咗響裏面。之後好多語言都受佢影響。
曼谷

**曼谷**（；，音標：，模擬粵音：baang3 gok6），正式名（，拉丁轉寫：Krung Thep Maha Nakhon，，），簡稱**恭貼**（，拉丁轉寫：Krung Thep，，），係泰國嘅首都。以前華人又稱之為**泰京**（）、**暹京**（暹讀僭，），廣東話叫**濱角**（）。佢係近年全世界訪客熱門嘅旅遊目的地。

曼谷個全名係全世界最長嘅（，拉丁轉寫：Krung Thep Mahanakhon Amon Rattanakosin Mahinthara Yuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit），有48個音節咁多，已經入咗健力士世界紀錄，但外國人都係叫佢做Bangkok（曼谷）。

曼谷係泰國最有錢、最多人嘅城。人口來計係排廿二。雖然登記只有850萬人（實際上應該會多好多），其中300幾萬係華人；但如果計埋坐車來返工嘅人，可以去到1500萬，可以話係世界最密。以經濟數值來計，已經同星架坡差唔多，所以泰國係東南亞一個主要經濟中心，連起高樓嘅速度亦都係世界之冠。

## 景點
* 翟道翟市場
* 曼谷大皇宮
* 玉佛寺
* 臥佛寺
* 四面佛像
* 黎明寺
* 泰王五世行宮
* 勝利紀念碑
* 民主紀念碑
* 促猜四街觀音寺
* 皇家泰國空軍博物館
* 暹羅廣場
* 牛仔街
* 翟道翟公園
* 五世王廣場
* 沙法里野生動物園
* 泰國夢幻樂園
* 耀華力路（曼谷唐人街）
* 龍蓮寺
* 泰國北欖鱷魚湖動物園

曼谷大皇宫.JPG|泰王王宮
Wat Phra Kaew by Ninara TSP edit crop.jpg|玉佛寺
玉佛寺卧佛.JPG|臥佛寺
Wat arun bangkok.jpg|黎明寺
Ananta Samakhom Martinp1.jpg|阿南達沙瑪空皇家御會館
Bangkok Victory Monument.jpg|勝利紀念碑
2016 Bangkok, Dystrykt Phra Nakhon, Pomnik Demokracji (03).jpg|民主紀念碑
Lumpinee Boxing Stadium.jpg|隆賓尼拳場
Jim_Thompson_house.jpg|湯普生博物館
Soi Cowboy (15351434931).jpg|牛仔街
Safari World.jpg|沙法里野生動物園


## 地理

曼谷直轄市面積大約1568.7平方公里，喺泰國府面積排名為68位，但係仍然係世界上最大嘅城市之一。

曼谷主要係平原，喺湄南河流域，平均海拔2米左右，所以曼谷成日喺雨季面臨洪水困擾。

曼谷在屬於熱帶莽原氣候，四季如夏，年平均气温摄氏28.9度，但係11月至2月期間早晚有時會比較涼爽。

## 行政區分

大曼谷地區喺行政上一共分為五十個區，啲區名分別為：拍那空區、律實區、巴吞旺區、三攀他旺區、挽叻區、然那哇區、挽卿區、拍耶泰區、挽甲必區、拍崑崙區、民武里區、廊祝區、叻甲挽區、吞武里區、空訕區、曼谷蓮區、曼谷艾區、叻巫拉納區、打鄰倉區、匯權區、拍司乍能區、挽坤天區、廊卿區、邦巴沙都拍區、挽是區、挽柯蓮區、拉貼威區、巴威區、空堤區、明拱區、叻拋區、乍都節區、廊曼區、挽拍區、庄湯區、萱鑾區、領亮區、杜色區、農卓區、農鑒區、曬邁區、鼎甸區、鵬昆區、沙吞區、黃襟園區、三攀松區、旺董郎區、空三華區、他威宛他那區、宛他那區。

## 語言

潮州話曾經係曼谷主要語言，二戰之後，政府強迫同化當地潮州人，所以語言轉移到泰文嘅速度好快。今日曼谷主要語言只有三種，泰文、老撾文同緬甸文，泰文係依家當地最普遍嘅語言，但當地方言同標準方式差異好大。曼谷嘅老撾文用泰文字母書寫，係依善地區老撾人暫時嘅工作語言，但泰文母語者有某種程度嘅相互理解性。緬甸文係緬籍外勞使用嘅語言。英文同中文只喺部分旅遊景點使用。

依家幾乎所有華裔泰國人都講泰文。但因為受到潮州話影響，華裔泰國人嘅腔調同慣用語同暹羅族差異好大（）。而家係得老年嘅華裔泰國人會用漢語系語言（主要係潮州話）。泰文有諸多特徵畀中文所影響。其中曼谷三攀他旺區耀華力路同石龍軍路唐人街大部分華商開嘅舖頭都有寫住中文同泰文嘅雙語標誌。

## 參考

## 出面網頁

* 曼谷集體運輸系統公眾公司官方網站
MSN Messenger

**MSN Messenger**係微軟開發嘅即時通訊軟件，8.0版本改名做Windows Live Messenger，能夠登錄到.NET Messenger Service。

MSN Messenger係最多人用嘅即時通訊軟件之一，現時嘅版本除咗有基本嘅文字通訊之外，重支援視像會議、語音交談、多人會議、連線遊戲等等伸延功能，重容許用者係對話中插入佢提供嘅圖釋。而使用者重可以自己加更多圖釋。由第6版開始，佢更能令到用者個性化，例如自訂表情符號、對話視窗嘅背景同埋主題、顯示圖片等。此外，重有一班軟件設計師為佢製作第三方嘅附加軟件。

目前Windows Live Messenger最新版係9.0，喺2009年3月27號推出。實際上Windows Live Messenger係等於MSN Messenger嘅新版。

同時微軟公司重開發咗Mac OS版本嘅MSN Messenger。目前Mac OS X版本嘅MSN Messenger最新版係6.0.2，Mac OS 9版本嘅MSN Messenger最新版係2.5.1。

2004年8月，微軟發表咗可以喺瀏覽器上面用嘅MSN Messenger版本「MSN Web Messenger」。咁樣，使用者只須用瀏覽器而唔需要喺電腦上安裝軟件，而佢嘅服務亦可以喺手提電話上面用。

目前MSN Messenger仍然存在，因為佢係畀舊啲嘅Microsoft Windows用嘅，例如Microsoft Windows ME。

## 順便睇埋
* Windows Live Messenger

## 連出面
* MSN Messenger
* Windows Live
Windows Live Messenger

**Windows Live Messenger**（WLM）係微軟推出嘅MSN Messenger嘅後繼版本，係微軟新嘅線上服務Windows Live嘅一部分，喺2006年6月20日正式推出。Windows Live Messenger有晒MSN Messenger嘅所有功能，重再加上新嘅連接同共用檔案方法，例如支援MSN Messenger唔支援嘅離線消息同埋離線共用檔案。同時，微軟亦喺Windows Live OneCare裡要提取出一個防毒元件，專為喺Windows Live Messenger接收嘅檔案掃描。

目前Windows Live Messenger嘅最新穩定版係14.0.8089.726。Windows Live Messenger淨係支援Microsoft Windows XP、Microsoft Windows Vista同埋Microsoft Windows 7，用舊啲版本嘅Windows嘅就要用番MSN Messenger。

## 順便睇埋
* MSN Messenger
* Skype

## 連出面
* Windows Live Messenger 主頁

## 插件
* Messenger Plus! Live
綜合招聘考試

**綜合招聘考試** （**Common Recruitment Examination** (**CRE**)） 係香港政府用來招聘公務員嘅考試。考試分為三部份，分別係英文運用、中文運用同埋能力傾向測試，全部係多項選擇題。 考試雖然係畀招聘用，但係考到都唔係直接做公務員，而係拎成績嚟考唔同部門嘅公務員。

## 報考要求
申請人只要符合以下其中一個條件，就合資格報考：
*持有大學學位（唔包括副學士學位）
*現正就讀學士學位課程最後一年
*持有符合申請學位或專業程度公務員職位所需嘅專業資格

## 參考

## 出面網頁
*綜合招聘考試
七姐誕

**七姐誕**，又叫做**七夕**，**乞巧節**，係東亞傳統節日。七姐誕響每年農曆七月初七。傳說當晚係織女七姐會同牛郎響天上面銀河相會。婦女就會夜晚穿針乞巧，即係希望好織布做衫嘅織女，可以令佢哋做好啲針黹。
喊

**喊**（），書面一般解釋為大聲嗌，而喺粵語中重有「**哭**」嘅意思。

喊嗰時對眼周圍嘅微絲血管會充血，同時小肌肉為保護眼睛而收縮，令到淚腺分泌眼淚。

## 睇埋
* 笑
文言維基大典

（又叫**文言文維基百科**）係維基百科協作計劃嘅文言版，由非牟利組織──維基媒體基金會負責搞。佢喺2006年7月31號成立，到2021年12月，有超過11,100篇文章，喺現時323種語言嘅維基百科裏面，佢哋嘅規模排第151（跟文章數計）。

## 出面網頁
*文言維基大典
嗇夫

**嗇夫**（嗇讀色）秦國官名，有好多種類，係負責聽訴訟、收稅唔同嘅大少事務。

## 原解
嗇字係穡個原字，係將一啲農穫收入倉。嗇夫就係農夫，因為農夫會將收穫入倉。

## 職
嗇夫由農夫變做官名，好可能鄉邑一啲做農夫嘅官。夏時已經有嗇夫管農，管奴隸。周天子亦有嗇夫做助守。春秋戰國開始叫縣長，邑長叫做啬夫。而秦國就係其中之一。嗇夫有大有細，做嘅嘢可以好唔同。

秦律就叫縣令就係縣嗇夫或者大嗇夫。大嗇夫下有好多隻唔同嘅嗇夫，田嗇夫，苑嗇夫，倉嗇夫，庫嗇夫，司空嗇夫，亭嗇夫等等。管嘅嘢唔同，基本上乜都有。

之後大漢國亦都嗇夫，不過指一啲小吏，地位就低好多，只有鄉嗇夫，暴室嗇夫、虎圈嗇夫、市嗇夫等。到南北朝宋國之後，就無再有嗇夫呢種官。

## 參考
*嗇夫
單醣

**單醣**（，****）係醣類一類，最基本一類。佢唔可加水分解做更簡單嘅醣。單醣有葡萄醣、菓醣、木醣、核醣等。
 
## 化學
* 化學程式： (CH2O)n + m 
* 化學結構： H(CHOH)nC=O(CHOH)mH. 

## 睇埋
* 雙醣
* 多醣
T尺

**Ｔ尺**，又叫做**Ｔ字尺**或者**丁字尺**，係兩塊直板垂直咁黐埋，做成拉丁字母T字咁樣。利用佢可以畫出平行綫。夾埋三角尺一齊用，重可以畫埋垂直綫。
三稜鏡

**三稜鏡**係透明嘅三角柱體。一束唔同波長混合嘅可見光射咗入去斜面度，就會有唔同色嘅光分散晒出來。所以佢俾人當做光學儀器，用佢散射能力來分折光綫。

一束白光會分出唔同色，呢個色譜，一般就分做七種色，即係紅、橙、黃、綠、藍、靛、紫，其實色譜嘅色包括肉眼可見所有嘅色。
斗拱

**斗拱**（），又寫成**斗栱**或**枓栱**，係中國建築物撐住簷篷嘅結構。佢係由一組方型嘅斗同弓型嘅拱交錯砌成，砌到向外面伸出去，等個簷可以伸得出啲。斗拱將簷嘅重量，傳到柱上面，靠柱來支撐。斗拱除咗有支撐功用之外，好多時重係建築裝飾。
加拿大元

**加拿大元**（簡稱**加元**、**加幣**；，；ISO 4217貨幣碼：**CAD**；一般簡寫：**C$**）係加拿大嘅法定貨幣，1858年開始流通。1加元等如100加拿大仙。

喺加拿大流通嘅硬幣係由加拿大皇家鑄幣局（Royal Canadian Mint）鑄造，而所有嘅紙幣就由加拿大紙幣公司（Canadian Bank Note Company）同埋BA International Inc印製。

一加元嘅硬幣因為背面有隻鴨仔（loon，正確來講係潛鳥），所以俗稱 loonie，呢個係一個加拿大英文特有嘅字。

## 出面網頁
* 加拿大銀紙   
* 加拿大銀行 — 紙幣
倫文敘老點柳先開

《**倫文敍老點柳先開**》係香港出品嘅搞笑式電影，改自同名粵劇。

## 劇情大綱
**[[倫文敘]]**同**柳先開**都係廣東嘅著名才子，兩個人成日用啲鬼馬嘅文章同埋玩諧趣鬥氣而聞名，不過兩個人嘅性格其實係兩個極端，亦因為咁而成日發生口舌之戰。

柳先開為人正直，武功高強，最鍾意抱打不平，以警惡懲奸而廣受普羅大眾嘅歡迎。至於倫文敘份人就鬼馬多端，成日用埋晒啲小聰明嚟整蠱人，搞出好多抵死過癮嘅笑料出嚟。

某一年嘅鄉試，兩個人一齊去應考，點知倫文敘僥倖高中咗，搞到柳先開耿耿於懷，於是發誓要搵倫文敘再比高下。之但係原來倫文敘其實唔鍾意讀書，只係因為俾佢啲鄉紳同埋娘親嘅威迫利誘低下先至走去省城嘅**明校**就讀，亦因為咁先會同柳先開成為同學仔。喺學校裏面，兩人成日鬥氣不在話下，更因為一齊追女同學**程情**搞到笑話連篇。

明校嘅校長**向錢漢**為人極之勢利，而且孤寒成性，重整咗好多古靈精怪嘅規矩要學生遵守；不過自從先開同埋文敘嚟到呢間學校之後，成日玩返校長轉頭，搞到校長成日出醜。有一次，明校為咗要同**東方書院**爭奪一年一度嘅校際比賽冠軍，校長向錢漢就請咗**李尋歡**嚟教書，希望藉此挫一挫東方學生嗰種囂張嘅銳氣，點知比賽嗰日，**東廠高手**突然殺到嚟，重話要緝拿李老師，先開同埋文敘覺得件事有啲唔妥，認為係別有內情，於是決定聯手一齊去偵破呢單嘢，兩個鬥氣冤家亦因為呢件事而從此建立友誼。

## 出場角色同埋演出者
*柳先開：郭富城
*程情：周慧敏
*倫文敍：張衞健
*向錢漢：吳孟達
*李尋歡：梁家仁
*東廠高手：劉家輝
*校長個女：寶珮如
甘泉香港航空

**甘泉香港航空**（全名**甘泉香港航空有限公司**，）係香港一間長途航空公司，喺2005年2月成立，以香港國際機場為基地。佢哋喺2006年10月26號（遲咗1日）開辦來往香港同倫敦嘅長途客運航班，並且計劃喺2007年初開辦更多航線去歐洲同埋美國。甘泉香港航以低價機票作招徠，經營模式同廉價航空公司相似。

甘泉香港航空嘅創辦人係牧師李卓民同佢老婆（基督徒會嗌師母）李黃慧恂，而行政總裁就係香港另外一間航空公司港龍航空嘅創辦人之一，同時亦都係港龍第一位行政總裁苗禮士。

甘泉香港航空而家有兩架波音747-400客機（編號：B-LFA、B-LFB），2006年初由甘泉航空嘅姊妹公司Oasis Growth & Income Ltd公司向新加坡航空購買，再由甘泉香港航空承租，而第三架客機將會喺短期內付運。

但係甘泉航空喺2008年4月9號開記者會話佢哋夾埋蝕咗成10億港幣，並喺嗰日開始停飛，至於買咗飛嘅旅客，公司會盡量搵其他航空畀機位佢哋。管理層又話佢哋已經搵緊投資者買起成間甘泉航空。

## 出面網頁
*甘泉香港航空官方網頁
96

**96**係95同97之間嘅自然數。
## 文化
*ViuTVsix（96台），香港電視娛樂旗下嘅電視頻道
## 睇埋
*96年
肥田囍事

**《肥田囍事》**（英文名：****）係香港無綫電視翡翠台時裝劇集，喺2006年10月23日起第一次播出，每集一小時，總共有22集，監製係關永忠。

胡杏兒為咗演「肥田」呢個角色，佢刻意增肥去到150磅；而為咗拍攝部份瘦身戲份，佢又喺短時間之內極速減肥，引起社會迴響，香港傳媒更加爭相報導呢套劇嘅拍攝花絮。而呢套劇亦係無綫電視慶祝成立39週年嘅台慶劇。

## 演員一覽
### 主要演員
*胡杏兒 飾 何美田
*許志安 飾 戴　喜
*秦　煌 飾 何念鄉
*黃淑儀 飾 呂秀蘭
*關禮傑 飾 蔣一鳴
*高鈞賢 飾 蔣文俊
*李詩韻 飾 郭寶樂
*胡諾言 飾 林冠希
*姚嘉妮 飾 宋曼頤
*馬國明 飾 麥家輝
### 其他演員
*蔣志光 飾 戴　富
*王　青 飾 戴旺丁
*程可為 飾 王艷芬
*黃紀瑩 飾 劉嘉敏
*劉　江 飾 林森
*袁彌明 飾 Candy
*鍾禧文 飾 Erica
*張貝蒨 飾 Polly

## 外面嘅連結
*無綫電視官方網頁 - 肥田囍事
朝鮮半島

**朝鮮半島**（；，）位於東亞東北部，北部同中國東北遼寧省、吉林省、俄羅斯遠東地區相接，東面係日本海，西面係黃海，南面同日本隔海為鄰。喺半島上有兩個國家：大韓民國（南韓）同埋朝鮮民主主義人民共和國（北朝鮮）。

## 喺亞洲位置
一貫道

**一貫道**係一門宗敎信仰。佢起源中國，清時路中一喺山東濟南創立，後尾散播中國各地，家下喺臺灣流行。一貫道係將儒、佛、道、基督等等唔同宗敎內容融匯。信徒係食齋，主要係學習儒、佛、道三家嘅原本思想，傳揚道德。

一貫道係支持中華人民共和國建國，不過到咗1950年代初因為信徒好多，中國共產黨將佢劃為反動之一，一貫道就遇到滅敎之禍，信徒都俾人嚴刑敲打甚至處死，所以有唔少人逃難到香港同臺灣，響臺灣發展最大。雖然響1953年到1983年之間，中華民國禁過一貫道，但家下都可以成為臺灣第三大宗敎。

## 一貫道嘅宗旨
敬天地，禮神明，愛國忠事，敦品崇禮，

孝父母，重師道，信朋友，和鄉鄰，

改惡向善，講明五倫八德，

闡發五教聖人之奧旨，

恪遵四維綱常之古禮，

洗心滌慮，借假修真，恢復本性之自然，

啟發良知良能之至善，己立立人，己達達人，

挽世界為清平，化人心為良善，冀世界為大同。

## 註

## 出面網頁
* 一貫道世界總會
* 中華民國一貫道總會
槓桿

**槓桿**係種架生，係種基本嘅機械。據牛頓力學力距原理，如果攞件剛體，響入面揀一**支點**搵件硬物撐住，再揀一**力點**加力，咁喺第啲**重點**度就有倍數嘅力。好多架撐都係槓桿，例如鐵筆、秤、筷子。睇槓桿三點分佈，槓桿有慳力又有唔慳嘅。

## 分類
跟重點、支點同力點嘅排列，槓桿可以分做三類，叫第一類、第二類同第三類槓桿。

### 第一類槓桿

第一類槓桿支點響施力點同抗力點之間。一般都係一枝棍，響一邊力點加力，咁支棍就會響支點上面轉，令到另一面重點郁。

### 第二類槓桿

第二類槓桿嘅抗力點響施力點同支點之間。夾、扇門、打窿機就係第二類桿嘅例子。

### 第三類槓桿

第三類槓桿嘅施力點響抗力點同支點之間。呢類槓桿唔似第一、二類槓桿，係慳唔到力。用佢來整架生，好多時係為咗方便。例如人手、起釘機、筷子、手㬹關節、下巴。
手提電話

**手提電話**（），又嗌**流動電話**（，英文***'），簡稱'''手提'''、'''手電'''或者'''手機'''，係可以周圍都講到嘅[[電話]]，唔使侷住喺一笪地方用。除咗好似傳統電話噉可以用嚟[[傾偈]]之外，新一代手提電話可以用嚟打[[短訊]]、收發[[電郵]]，甚至可以上[[互聯網]]，影相錄片同埋打機。


手提電話係一推收發站嚟維持通訊，站連住[[公共電話網絡]]，噉樣，呢推站就組成咗手提電話網絡。站同站之間訊號係會疊埋一齊，費事通訊中斷。早排會嗌手提電話網絡做蜂竇，因為網絡覆蓋就好似[[蜜蜂竇]]裏面嘅格噉，一個黐住一個。六角型分佈可以起最少嘅站，最大覆蓋率。英文蜜蜂竇一格格嗌，所以英文又嗌做***'。

有一啲電話都好似手提電話周圍傾，不過就唔係用手提電話網絡。衛星電話就係一例，係直接同天上面嘅人造衛星轉駁。呢類一般都唔當係手提電話。

早排嘅手提電話都幾大部，大細同水壺差唔多，仲有人整電話型嘅水壺賣，所以啲人就嗌佢做**水壺**，因為嗰時淨係有啲錢嘅人先會用，所以就係身份象徵，啲人就嗌佢做**大哥大**。

另一講法係，香港電視節目輝輝同學會有集搵咗洪金寶做嘉賓，話大家嗌成龍做「大哥」，洪金寶輩份重高過佢，所以大家嗌佢做「大輝輝」；而佢又自稱係香港第一個擁有手提電話嘅人，所以手提電話就因為佢而有「大輝輝」呢個名。

仲有一講法係，手提電話仲未有正式名嗰陣，香港人習慣嗌「室內無線電話」做「無線電話」，同時亦有部份人嗌手提電話做「無線電話」。冇幾耐，有套嗌《英雄本色》嘅港產片，片中有個嗌「大輝輝」嘅角色成日揸住呢款手提電話，所以啲人就嗌手提電話做「大輝輝電話」喇。

## 睇埋
*功能電話
*智能電話
步操

**步操**（Foot drill）係一隊人有節奏、有系統同埋一致噉行同企。步操通常軍隊或制服團體有關，所以有時會叫做**軍操**或者**操兵**。

步操係練兵一種技巧，預備行軍。

步操會有一套口令。有一種步操叫無口令步操，跟以音樂嘅節奏行進。因為要求動作一致，步操好多時都會用來訓練紀律。步操除咗可以用來訓練之外，亦因為佢有觀賞價值，所以係閱兵之類嘅場合唔少得嘅一個項目。
PlayStation 3

**PlayStation 3**（簡稱**PS3**，日文：****）係日本Sony旗下嘅新力電腦娛樂（SCEI）開發嘅第七世代遊戲機，亦係「PlayStation」系列機種嘅第三代。呢部機係同微軟嘅Xbox 360同埋任天堂嘅Wii直接競爭。

PlayStation 3已經喺2006年11月11號喺日本首先推出，跟住11月17號就輪到美國、加拿大、香港同埋台灣，2007年3月23號輪到歐洲、澳洲（包括新西蘭）地區推出。

## 睇埋
* PlayStation
* PlayStation 2

## 出面網頁
* PlayStation 3 官方網站（日文）
一氧化碳

**一氧化碳**（）係一隻無色無臭無味嘅氣體。佢個符號係CO，即係一個碳原子加一個氧原子化合而成。

佢通常係燒碳化合物嗰陣，燒得唔完全而產生嘅。雖然係副產品，但係佢仍然可以用來燒，燒嗰陣重會有藍色嘅火，最後變做二氧化碳。

一氧化碳對人係有毒，無色無味，殺人於無形。不過現代技術之下，係好有用嘅化合物。

## 歷史
最早研製出一氧化碳嘅係法國化學家 de Lassone（喺1776年）。佢通過加熱氧化鋅同碳，製成咗一氧化碳。但由於一氧化碳響燃燒嗰陣，會產生同氫氣類似嘅藍色火焰，de Lassone就搞錯咗咁話佢整到氫氣。響1800年英國化學家William Cruikshank先至證明一氧化碳係由碳元素同氧元素組成嘅化合物。

## 特徵
* 一氧化碳響水中嘅溶解度好低，但好易溶響氨水度。
* 空氣混合爆炸極限係12.5%～74%。
* 一氧化碳亦都可以當係燃料噉用。
* 當一氧化碳濃度響空氣入面達到35ppm，就會對人體產生損害，成為一氧化碳中毒或者煤氣中毒。血液變成「櫻桃紅色」，係一氧化碳中毒嘅癥狀。
昆蟲

**昆蟲**（），響生物學上叫**昆蟲綱**（學名：），係世界上最多物種嘅一個動物綱，有成92萬5千種，多過嗮所有其他綱嘅動物加埋。

昆蟲響地上同埋空中都有蹤跡，之不過海上就只有好少物種。昆蟲分類上係屬於無脊椎動物，佢成個身體都係靠外殼支撐。因為佢身體結構關係，通常都唔會好大隻，最長嘅昆蟲成年都只有555mm，而細嘅就只有0.139mm。昆蟲身體分為頭、胸、腹三節。

昆蟲響生態上有好重要角色。

## 睇埋
*香港昆蟲
*甲殼動物

## 文獻
*Asano, T., Hashimoto, K., & Everroad, R. C. (2023). Eco‐evolutionary implications for a possible contribution of cuticle hardening system in insect evolution and terrestrialisation. *Physiological Entomology*，呢篇文有講到點解昆蟲好少可會住喺海洋環境度。
江戶幕府

**江戶幕府**，又叫**德川幕府**（えどばくふ、Tokugawa Shogunate / Tokugawa Bakufu），係日本歷史裏面最後一個幕府，喺江戶城（今東京）所以有呢個名。由德川家康1603年受封征夷大將軍開始，直到1868年明治天皇期間，到將軍德川慶喜大政奉還為止。

喺江戶幕府時期，將軍實際係權力最大嘅人。幕府行封建制，為防諸侯造反，將軍用「朝覲交替」制度，命令諸侯經常回京覲見，除咗令佢哋嘥好多錢喺旅費之上，亦令到佢哋無時間組織叛變。

俸祿有成一萬石以上嘅武士叫做「大名」，相當於中國古代嘅諸侯，大名嘅種類可分三種：

*親藩大名：德川一族嘅親藩大名，用嚟保護京城安全，家康嘅九男、十男、十一男合稱御三家：尾張家、紀州家、水戶家；只要係軍事要地、政治重心和經濟富饒地區，皆安置親藩大名。
*譜代大名：豐臣秀吉死前投降嗰啲，德川封為譜代大名，喺社會上有一定嘅地位，好似本多正信、大久保忠鄰。德川家康設計幕府統治必須完全由親藩同譜代大名操控，外樣大名不得參與。 
*外樣大名：豐臣秀吉死後，關原之戰結束之後臣服嘅，德川封為外樣大名，好似伊達政宗、藤堂高虎；呢啲大名離京畿最遠，最靠近外海，如果呢啲大名要叛變必先經過自己親屬以及家臣嘅領地。

## 社會階級
江戶幕府係封建社會，社會地位由高至低如下：

*將軍 
*諸侯/大名（即係地主）
*武士 
*農民 
*商人

## 經濟貿易
德川家康時，積極同安南、呂宋呢啲地方貿易，同中國、葡萄牙商人競爭，佢確立揸住朱印狀者先准做貿易嘅朱印船制度，據說豐臣秀吉時代就有朱印狀，德川時代加以延續，狀上會附上詳細嘅航行目的地，以及幕府批准嘅準確日期，右上角歙咗將軍嘅紅色官印。日本西南嘅外樣大名同有勢力嘅生意人就喺德川家光下令鎖國之前，航行揸住朱印船來往東南亞、臺灣、馬尼拉之間。江戶幕府鎖國政策以後，限制朱印船嘅海外貿易，1635年喺尋求國家安全嘅前提之下，停晒朱印船航行，廢埋朱印狀制度。

## 衰落
幕府嘅衰落，除咗因為放棄鎖國政策，畀外國商船來日本經商，影響社會階級秩序同幕府權威，亦因為某啲諸侯日漸坐大，甚至之後將軍佢哋因為繼承人爭執，畀人哋諗著愛幕府倒落，成日打仗，私下同外國訂條約，幕府名存實亡。
陳易希

**陳易希**（，）係香港少年發明家，傳媒叫佢做「明日之星」。中學畢業於新界屯門中華基督教會譚李麗芬紀念中學，曾經被香港科技大學破格取錄。由於佢嘅公開試成績根本唔足以升大學，可能有某啲網民唔抵得，同佢改咗個花名叫「陳十二」，用嚟笑佢會考得十二分。係香港史上最後生嘅銅紫荊星章得主。

## 簡介
2004年，陳易希喺香港新一代文化協會嘅帶領下遠赴美國，憑住佢同佢隊友嘅發明——一個智能家居監察用嘅小型三輪機械車「智能保安機械人」，得到第55屆美國英特爾國際科學與工程大獎賽物理學二等獎。根據慣例，每個獲得二等獎或以上嘅人都會得到一粒以佢命名嘅小行星。所以喺2005年，美國麻省理工大學林肯實驗室特登將一粒編號係20780嘅小行星以佢個名命名，成為咁多位獲命名小行星嘅香港人中年紀最細嘅一位；此外，香港嘅傳媒叫佢做「明日之星」。

2005年12月30號，佢得到香港電台第二台早晨節目「晨光第一線」2005年風雲少年嘅殊榮。另外喺香港年報《香港2005》之中，陳易希被稱讚為香港學生嘅典範。

由於佢喺香港青少年科學界嘅成就，所以得到美國加州大學洛杉磯分校嘅邀請，喺2006年暑假期間去佢哋嗰度接受為期兩個月嘅科學課程，同年8月19號完成返香港。此外，佢亦得到香港發明家陳克敏嘅邀請加入新世紀科技做程式開發員。

2006年5月26號，佢被香港科技大學破格收咗，讀電子及計算機工程學士課程，中五畢業後可以唔使讀兩年中學預科課程而直接入大學（之但係，佢要讀完一年大學先修班先至可以讀大學一年級），佢亦係科大創校十五年嚟，首次錄取嘅中五畢業生。不過噉樣做引起咗社會各界嘅爭議，因為科大決定破格收陳易希嗰陣，會考重有一科英文會話未考；而因為香港科技大學收咗佢，佢亦決定放棄應考英文口試，令自己英文科肥佬。同年7月，陳易希喺香港書展發表佢自傳嘅新書名為《摘星少年陳易希》，嗰本書喺最佳銷售榜佔咗一席位。

2006年10月，陳易希嘅一款「協盲產品」智能杯由肯雅奧運金牌失明跑手尹約基首先試用。尹約基話件嘢令佢覺得好興奮同神奇，而且重希望所有盲人都可以受惠。但有網民指嗰件嘢抄襲內地專利產品「盲人水杯」。《東方日報》喺10月13號引述網上討論區嘅留言，指嗰件嘢無論喺設計意念或者製作方面，都同大陸嘅龍口科技局專利產品「盲人水杯」一模一樣。兩件嘢都係靠接通杯內電路至杯底嘅發聲裝置，話畀使用者知個杯已經斟滿水；有網民重話智能杯同出年（2007年）中學會考電子與電學設計作業其中一份功課，水粒檢知器設計相同。陳易希雖就話無參考過嗰件內地發明，但好明顯一般中五生都做得到嘞。

## 會考嘅表現
2006年8月9號，香港中學會考放榜。但陳易希當時唔喺香港，無話個成績畀人知。後來，網上啲人吹水，話陳易希會考得三分，重幫佢改咗「三分王」呢個花名。

直到8月21號，陳易希喺一個公開活動證實自己會考有12分（用最好嗰六科嚟計），肥咗中文同英文（課程甲），電腦與資訊科技科E，數學D，化學D，物理C，圖像傳意B。喺香港，要升中六，中英文一定要合格，所以正常嚟講，陳易希根本無可能升中六，但科大都係堅持收佢，令外間議論紛紛。科大校長朱經武就話收佢係因為佢喺科技創新方面嘅表現，重會為佢提供特別輔導，等佢可以適應大學生活。http://hk.news.yahoo.com/060827/12/1s0ki.html、http://hk.news.yahoo.com/060830/60/1s88s.html

## 積極參政
2011年1月，陳易希加入新民黨，2015年，佢亦加入政賢力量，並成為政賢力量顧問團成員之一。

## 出面網頁
* 〈港學生名揚星際　發明機械人　小行星命名〉，香港《成報》，2005年11月2號
* 〈SIM卡代身份證　有提款八達通功能　少年發明家鑽研智能手機〉，香港《太陽報》，2004年9月27號
* 〈<span lang="ja" xml:lang="ja">国際学生科学技術博で２等賞。小惑星に僕の名前。</span>‎〉，日本《讀賣新聞》兒童版，2006年2月7號
* 〈陳易希中五畢業入大學〉，香港《明報》，2006年5月26號
* 〈陳易希會考得3分？〉，香港《東方日報》，2006年8月16號
* 〈陳易希會考僅得12分〉，香港《明報》，2006年8月21號
* 〈請祝福「摘星少年」〉，香港《蘋果日報》A30頁論壇版，2006年8月25號
一條鞭法

**一條鞭法**係1581年（明神宗萬曆九年）張居正推行嘅一種簡化稅制。對後世好有影響。其實早響1531年（明嘉靖十年），御史傅漢臣已經奏請推行一條鞭法，不過因為大地主反對，行下停下。

一條鞭法首先查勻各縣田畝同丁男
，將所有稅都變成折成銀両，唔再係收實物。而收幾多稅，就睇有幾多畝地，唔理田肥田瘦。而因為只收係銀両，咁就可以直接交畀官府。

## 註